RANGOS SUTARTIS Nr.
[data], Kaišiadorys
[Rangovo pavadinimas] (toliau – „Rangovas“), atstovaujama [atstovo pareigos] [atstovo vardas ir pavardė], veikiančio pagal bendrovės įstatus, ir Kaišiadorių šventosios Faustinos ugdymo centras (toliau – „Užsakovas“), atstovaujamas direktorės Rūtos Stankienės, veikiančios pagal įstaigos nuostatus, toliau Rangovas ir Užsakovas kartu vadinami „Šalimis“, o kiekvienas atskirai – „Šalimi“, susitarė ir sudarė šią rangos sutartį (toliau – „Sutartis“):
[bookmark: _Toc140739884]1. Pagrindinės sąvokos ir sutarties aiškinimas
1.1. Sąvokos
1.1.1. Atliktų darbų aktas – dokumentas, kurį Rangovas privalo parengti pagal Sutartyje pateiktą formą, kuriame Rangovas nurodo Darbus, atliktus per ataskaitinį laikotarpį, taip pat atliktus nuo Sutarties įsigaliojimo dienos iki ataskaitinio laikotarpio pradžios, jų kiekius bei bendras vertes ir kurio pagrindu Rangovas prašo Užsakovo sumokėti už Darbus, atliktus per ataskaitinį laikotarpį.
1.1.2. Atsisakomi darbai – Darbai ar jų kiekiai (apimtys), kurie Sutarties vykdymo metu Užsakovui tapo nereikalingi ir nebus įsigyjami, įskaitant Darbus, kurių nebereikia dėl Užsakovo užduoties reikalavimų arba Projekto sprendinių būtino pakeitimo, klaidų ar trūkumų Užsakovo dokumentuose taisymo.
1.1.3. Darbai – Užsakovo užduotyje ir (arba) Projekte nurodyti Statybos darbai ir kiti paslaugų teikimo, prekių tiekimo, darbų atlikimo veiksmai, kuriuos Rangovas privalo atlikti pagal Sutartį (tokie kaip projektavimas, mokymai Užsakovo personalui ir (arba) kiti veiksmai, kurie yra nurodyti Sutarties sąlygose ir (arba)  Užsakovo užduotyje ir (arba) Projekte).
1.1.4. Projektas - Sporto paskirties inžinerinių statinių Gedimino g. 118, Kaišiadoryse, supaprastintas rekonstravimo projektas Nr. ZV-11122023-01-SPP pagal kurio pirmojo statybos etapo sprendinius atliekami Darbai, įskaitant Projekto technines specifikacijas, brėžinius, darbų ir medžiagų kiekių (sąnaudų) žiniaraščius bei teisės aktų nustatyta tvarka parengtus ir patvirtintus Projekto pakeitimus.
1.1.5. Darbų dokumentai – Užsakovo dokumentai ir Rangovo dokumentai kartu.
1.1.6. Baigiamasis Darbų perdavimo-priėmimo aktas – dokumentas, kuriuo Rangovas perduoda, o Užsakovas priima visus pagal Sutartį užbaigtus Darbus ir kuriuo patvirtinama, kad Rangovas įvykdė visas su Darbų atlikimu, statybos užbaigimo procedūromis ir dokumentų perdavimu susijusias prievoles, išskyrus garantinio laikotarpio prievoles ir kitas prievoles, kurios pagal savo pobūdį vykdomos po Darbų priėmimo. 
1.1.7. [bookmark: _Ref149581853]Darbų terminai –  Galutinis terminas ir Etapų terminai kartu (jeigu Sutarties sąlygose ir Grafike yra įvardyti Darbų Etapai).
1.1.8. Etapas – funkciniu ir organizaciniu požiūriu tarpusavyje susiję Darbai, apibrėžti Sutartyje kaip atskiras etapas, kurie turi būti atlikti iki tam etapui Grafike nustatyto termino pabaigos. Sutarties sąlygos dėl Etapų yra taikomos, tik jeigu Etapai yra įvardyti Užsakovo užduotyje ir (arba) Projekte ir (arba) Sutarties sąlygose.
1.1.9. [bookmark: _Ref149582030]Etapo terminas – Grafike nustatytas terminas per kurį Rangovas turi pradėti ir užbaigti atitinkamą Etapą (jeigu Sutarties sąlygose ir Grafike yra įvardyti Etapai). 
1.1.10. [bookmark: _Ref149582066][bookmark: _Hlk149426899]Galutinis terminas – Sutarties sąlygose nustatytas terminas, kuris pradedamas skaičiuoti nuo Sutarties sąlygose nurodyto Darbų pradžios momento. Per Sutarties sąlygose nustatytą darbų atlikimo terminą Rangovas turi užbaigti visus Darbus. Jeigu Sutarties sąlygose ir Grafike yra įvardyti Etapai, Grafike yra nustatomas kiekvieno Etapo atlikimo terminas, o paskutiniojo Etapo terminas tuo pačiu yra ir Darbų galutinis terminas. 
1.1.11. [bookmark: _Ref149582154]Garantinis terminas – Sutarties sąlygose nurodytas terminas, skaičiuojamas nuo visų Darbų priėmimo dienos (neįskaitytinai).
1.1.12. Grafikas – Rangovo parengtas ir Užsakovui pateiktas Darbų vykdymo tvarkaraštis, kuriame turi būti numatytas Darbų vykdymo eiliškumas ir tarpusavio priklausomybė, laikantis Darbų atlikimo  termino ir Etapų terminų.
1.1.13. Išlaidos – visos pagrįstos protingo dydžio tiesioginės išlaidos (išlaidos darbo užmokesčiui, statybvietei, Priemonėms, valstybės rinkliavoms, kitiems mokėjimams tretiesiems asmenims ir pan.) ir pridėtinės išlaidos, kurias Rangovas patyrė arba privalės patirti vykdydamas Sutartį, neįskaitant pelno.
1.1.14. Įrenginiai – produkcijos gamybos, paslaugų teikimo, energijos (elektros, dujų, šilumos) gamybos, vandens ėmimo, ruošimo, tiekimo ir nuotekų valymo bei kitos ūkinės veiklos technologiniai įrenginiai, reikalingi produkcijai, energijai gaminti, transformuoti, teikti paslaugas ar vykdyti kitą ūkinę veiklą. 
1.1.15. [bookmark: _Hlk147752300]Įstatymai – Lietuvos Respublikoje galiojantys įstatymai ir kiti teisės aktai, įskaitant Europos Sąjungos teisės aktus, tarptautines sutartis ir Lietuvoje taikomą užsienio teisę.
1.1.16. [bookmark: _Ref149581115]Objektas - sporto paskirties inžinerinis statinys – universali sporto aikštelė 2K.3, tvora ir pėsčiųjų takas, rekonstruojama pagal Projekto 1-ąjį statybos etapą adresu Gedimino g. 118, Kaišiadorys.
1.1.17. Papildomi darbai – darbai, prekės ar paslaugos arba jų kiekiai, kurie nenurodyti Užsakovo užduotyje arba Projekte, tačiau yra tiesiogiai susiję su Darbais arba kitais Rangovo įsipareigojimais pagal Sutartį ir kuriuos būtina papildomai atlikti dėl Užsakovo užduoties reikalavimų arba Projekto sprendinių būtinų pakeitimų (tarp jų – Darbų apimčių pakeitimo), klaidų ar trūkumų Užsakovo dokumentuose taisymo.
1.1.18. Pažyma apie atliktų darbų vertę – dokumentas, kuriame Rangovas nurodo Darbų, atliktų per ataskaitinį laikotarpį, taip pat atliktų nuo Sutarties įsigaliojimo dienos iki ataskaitinio laikotarpio pabaigos, bendras vertes ir kurio pagrindu Rangovas prašo Užsakovo sumokėti už Darbus, atliktus per ataskaitinį laikotarpį. 
1.1.19. Viešasis pirkimas – Užsakovo atliktas Darbų įsigijimas CPV IS, kurio pagrindu yra sudaroma Sutartis.
1.1.20. Pirkimo dokumentai - Pirkimo dokumentai (kaip apibrėžta VPĮ 2 straipsnio 39 punkte), įskaitant Užsakovo užduotį ir (arba) Projektą, pagal kurių sąlygas CVP IS atliktas Pirkimas ir Rangovas pripažintas laimėtoju. 
[bookmark: _Ref149581396]1.1.21. Pradinė sutarties vertė – Sutarties sąlygose nurodyta Sutarties vertė (be PVM).  Pradinės sutarties vertė nekinta per visą sutarties vykdymo laikotarpį, išskyrus kai sutarties vertė peržiūrima pagal joje nurodytas Sutarties kainų peržiūros sąlygas.
1.1.22. Prekės – Statybos produktai, Įrenginiai ir Priemonės kartu, arba bet kurie iš jų atskirai, priklausomai nuo konkrečios Sutarties sąlygos konteksto.
1.1.23. Priemonės – įrankiai, prietaisai, įranga, tvoros ir kitokios techninės priemonės,   statybiniai įrenginiai, mechanizmai ir transporto priemonės (statybinės mašinos, keltuvai, kranai ir pan.), statybos produktai, energijos ištekliai ir vanduo bei visi kiti dalykai, reikalingi tam, kad galima būtų vykdyti, užbaigti Statybos darbus ir ištaisyti visus jų defektus, taip pat įgyvendinti kitas Rangovo pareigas pagal Sutartį, tačiau kurie nėra skirti sudaryti Objekto sudėtinę dalį ir jos nesudaro.
1. Rangovas – asmuo arba asmenys, kurie Sutarties sąlygose yra įvardyti kaip Rangovas,   ir jų teisių perėmėjai.
1.1.21. Rangovo dokumentai – duomenys, brėžiniai, skaičiavimai, modeliai, specifikacijos, Darbo projektas, statybos taisyklės, bandymų vykdymo aprašai, bandymų rezultatų protokolai, naudojimo instrukcijos, išpildomoji dokumentacija, kiti techninės paskirties dokumentai, kurie yra reikalingi Darbų tinkamam vykdymui arba kurie patvirtina Darbų tinkamą įvykdymą, taip pat visi leidimai, sutikimai ir kiti dokumentai, kurie yra būtini Darbų vykdymui bei Statybos užbaigimui ir nepatenka į Užsakovo dokumentų sąvoką (pvz., leidimai eismo apribojimams, leidimai laikiniems prisijungimams prie inžinerinių tinklų, leidimai laikinų statinių įrengimui, Statybos produktų, Įrenginių ir Priemonių gabenimui ir kt.). 
1.1.22. Rangovo pasiūlymas – tai Rangovo pagal Viešojo pirkimo dokumentų reikalavimus pateiktų dokumentų ir duomenų visuma, pavadinta „Tiekėjo pasiūlymu“, kuriuo Rangovas pasiūlė Užsakovui atlikti Darbus ir įvykdyti kitus įsipareigojimus pagal Pirkimo dokumentuose nustatytas sąlygas ir kurį Užsakovas priėmė bei jo pagrindu sudarė šią Sutartį su Rangovu.
1.1.23. Rangovo personalas – Rangovo atstovas, Specialistai, kiti Rangovo ir Subrangovų darbuotojai, taip pat kiti Rangovo arba Subrangovų pasitelkti fiziniai asmenys, kurie tiesiogiai dalyvauja atliekant Darbus ir įgyvendinant kitas Rangovo teises bei pareigas pagal Sutartį.
1.1.24. Sankcijų įstatymas - Lietuvos Respublikos tarptautinių sankcijų įstatymas.
1.1.25. Specialiosios sąlygos – (tuo atveju, jeigu sutartis sudaryta iš dviejų skyrių – Bendrosios sutarties sąlygos ir Specialiosios sutarties sąlygos), Sutarties 2 skyrius, kuris vadinasi „Sutarties dalykas, Specialiosios sąlygos“ ir kuriame yra nurodytos specialiosios Sutarties sąlygos (tokios kaip Pradinės sutarties vertė, Darbų terminai ir pan.) bei kiti konkretūs duomenys (tokie kaip Šalys, Objektas ir pan.), išvardyti priedai.
1.1.26. [bookmark: _Hlk140404586]Specialistas – Rangovo darbuotojas, kurio profesine kvalifikacija ir (arba) patirtimi rėmėsi Rangovas tam, kad atitiktų Pirkimo dokumentuose nustatytus kvalifikacijos reikalavimus, ir (arba) į kurio kvalifikaciją atsižvelgė Užsakovas.
1.1.27. [bookmark: _Ref149581254]Statybos darbų priežiūros specialistas - Užsakovo paskirtas (pasamdytas) kvalifikuotas fizinis ar juridinis asmuo, turintis teisės aktų nustatyta tvarka išduotus galiojančius atestatus, vykdantis Darbų atitikties Sutarties, Projekto ir norminių teisės aktų reikalavimams kontrolę bei turintis teisę Užsakovo vardu tikrinti atliekamų darbų kokybę, pasirašyti tarpinius Darbų aktus, teikti Rangovui privalomus nurodymus ir stabdyti Darbus, jei fiksuojami pažeidimai.
1.1.28. Statybos darbai – statybos darbai, atliekami statant (montuojant, tiesiant) naują, remontuojant  statinį ar įrenginį, kuriuos Rangovas privalo atlikti pagal Sutartį.
1.1.29. Statybos produktai – statybos produktai arba jų komplektai, kurie gaminami ir patiekiami į rinką, kad būtų nuolat įmontuoti į statinį arba jo dalis, ir kurių eksploatacinės savybės daro poveikį statinio eksploatacinėms savybėms, susijusioms su esminiais statinių reikalavimais, nustatytais 2011 m. kovo 9 d. Europos Parlamento ir Tarybos Reglamente (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB (Statybos produktų reglamentas), įskaitant įrenginius, prietaisus, įtaisus, įrangą ir sistemas, kuriuos naudojant vykdomi Statybos darbai ir kurie yra skirti sudaryti arba sudaro Objekto sudėtinę dalį (išskyrus Įrenginius ir Priemones).
1.1.30. Statybos užbaigimas – tai statybos užbaigimo procedūros, vykdomos pagal Įstatymuose numatytas taisykles, siekiant įforminti Statybos užbaigimo aktą. 
1.1.31. Statybos užbaigimo dokumentas (Aktas) – pagal Įstatymus surašomas, išduodamas, tvirtinamas ir (ar) registruojamas dokumentas, patvirtinantis Objekto rekonstravimo darbų užbaigimą, įskaitant deklaraciją apie statybos užbaigimą arba kitą pagal Įstatymus privalomą statybos užbaigimą patvirtinantį dokumentą. Rangovas privalo organizuoti ir užbaigti visas statybos užbaigimo procedūras, gauti arba tinkamai įforminti Statybos užbaigimo dokumentą ir perduoti jį Užsakovui per Sutarties 8.1.2 punkte nustatytą Darbų atlikimo terminą. 
1.1.32. Subjektas, kurio pajėgumais remiasi Rangovas – ūkio subjektas, kurio pajėgumais rėmėsi Rangovas tam, kad atitiktų Pirkimo dokumentuose nustatytus kvalifikacijos reikalavimus. Subjektas, kurio pajėgumais remiasi Rangovas ir kuris tiesiogiai prisideda prie Sutarties vykdymo (veikia kaip subrangovas), tuo pačiu yra ir Subrangovas.
1.1.33. Subrangovas – asmuo, kurį Rangovas numato pasitelkti arba pasitelkia atlikti Darbus, perduodamas jam dalį Sutarties vykdymo, įskaitant subrangovų subrangovus. Statybos produktų ir Įrenginių tiekėjai, kurie pagal Sutartį atlieka Statybos produktų įrengimo ar Įrenginių montavimo darbus, taip pat yra Subrangovai pagal Sutartį.
1.1.34. [bookmark: _Ref149581798]Sulaikoma suma – Sutarties sąlygose nurodyto dydžio pinigų suma, kuri yra išskaičiuojama iš mokėjimų Rangovui pagal Sutartį, sulaikoma kaip užtikrinimas, kad Rangovas tinkamai užbaigs Darbus, ir sumokama Rangovui įvykus visoms Galutinio atsiskaitymo sąlygoms.
1.1.35. Susitarimas – tai dokumentas, pavadintas „Susitarimu“, kurį Šalys sudaro keisdamos Sutarties sąlygas.
1.1.36. [bookmark: _Ref149581533]Sutarties kaina –pagal Sutartį Rangovui mokėtina galutinė bendra suma.
1.1.37. Sutartis – Rangos sutartis, kurią sudaro Sutarties sąlygos, priedai ir Susitarimai.
1.1.38. [bookmark: _3znysh7]Šalis/Šalys – Užsakovas arba Rangovas, kiekvienas atskirai/kartu, priklausomai nuo konteksto.
1.1.39. Užsakovas – asmuo, kuris Sutarties sąlygose yra įvardytas kaip Užsakovas, ir jo teisių perėmėjai.
1.1.45. Užsakovo dokumentai –Projekto, procedūrų, leidimų, sutikimų ir kiti dokumentai, taip pat visa kita Užsakovo turima ir Rangovui pateikta informacija ir dokumentai apie statybvietę ir Darbus.
1. Užsakovo personalas – Užsakovo atstovas, kiti Užsakovo darbuotojai, Techninės priežiūros rangovo, Projekto vykdymo priežiūros rangovo (jeigu Užsakovas pasitelkia tokius rangovus) bei Projektuotojo darbuotojai, taip pat kiti fiziniai asmenys, kuriuos Užsakovas (tiesiogiai arba per kitus asmenis) pasitelkia Užsakovo teisių bei pareigų pagal Sutartį įgyvendinimui bei kuriuos Užsakovas raštu įvardija Rangovui kaip Užsakovo personalą.
1.1.41. [bookmark: _Ref159596168]Užsakovo užduotis – dokumentas/Užsakovo užduotis, kuriame pateikta techninių ir kitų reikalavimų visuma ir kuris yra vienas iš Pirkimo dokumentų ir Sutarties priedų. 
1.1.42. Valdžios institucijos – Europos Sąjungos valdžios institucijos, taip pat Lietuvos Respublikos valstybinės, regioninės ir savivaldybių valdžios institucijos (viešojo administravimo subjektai), įskaitant, be kita ko, Europos Sąjungos, Lietuvos Respublikos valstybinės, regioninės arba savivaldybių valdžios institucijų įgaliotuosius valstybės tarnautojus; tuo atveju, kai Sutartyje yra minimi tretieji asmenys, ši sąvoka apima ir Valdžios institucijas.
1.1.43. [bookmark: _2et92p0][bookmark: _3dy6vkm]VPĮ – Lietuvos Respublikos viešųjų pirkimų įstatymas.
1.1.44. Kitų Sutartyje didžiąja raide rašomų sąvokų reikšmės yra nurodytos Sutarties tekste.
1.1.45. [bookmark: _Toc140739885]Sutartyje neapibrėžtos sąvokos suprantamos ir aiškinamos taip, kaip jas apibrėžia Įstatymai, galiojantys Sutarties sudarymo metu.
1.2. Sutarties aiškinimas
1.2.1. Sutartis turi būti aiškinama pagal Įstatymus.
1.2.2. Diena Sutartyje reiškia kalendorinę dieną.
1.2.3. Darbo diena Sutartyje reiškia bet kurią dieną, išskyrus šeštadienį, sekmadienį ir švenčių dienas Lietuvoje, nurodytas Lietuvos Respublikos darbo kodekse.
1.2.4. Terminai pagal Sutartį yra skaičiuojami metais, mėnesiais, savaitėmis, dienomis ir valandomis. Išimtiniais atvejais terminas gali būti nurodomas kalendorine data.
1.2.5. Kvalifikacija, rėmimasis kitų ūkio subjektų pajėgumais, Statybos darbų apimtis, peržiūra suprantami taip, kaip nustatyta VPĮ ir PĮ bei juos įgyvendinančiuose teisės aktuose.
1.2.6. Defektas reiškia Statybos produkto, Įrenginio arba Darbų ydą trūkumą, taisytiną dalyką, įskaitant atvejus, kai kažko yra per mažai arbai visai nėra.
1.2.7. Informuoti, pranešti, įspėti arba atsakyti reiškia pateikti informaciją, pranešimą, įspėjimą arba atsakymą raštu.
[bookmark: _Toc140739886]1.2.8. Patvirtinti reiškia pateikti patvirtinimą raštu, arba pasirašyti dokumentą be išlygų ar su išlygomis, išskyrus atvejus, kai asmuo, pasirašydamas dokumentą, nurodo, jog atsisako jį patvirtinti.
1.3. Dokumentų viršenybė
1.3.1. Sutartį sudarantys dokumentai turi būti suprantami kaip paaiškinantys vienas kitą. Jeigu Šalys susitaria dėl naujo priedo, Šalys turi sutarti dėl naujojo priedo įtraukimo į priedų sąrašą vietos. Jeigu naujas priedas yra įterpiamas į priedų sąrašą, jam turi būti suteikiamas eilės numeris su viršutiniu indeksu, atsižvelgiant į priedų eiliškumą (pvz., priedas Nr. 101). Jeigu Šalys susitaria dėl Sutarties sąlygų arba priedo papildymo nauja sąlyga, neatitikimo ar neaiškumo atveju, tokia sąlyga turi viršenybę atitinkamai virš kitų Sutarties sąlygų arba kitų to priedo nuostatų.
2. Sutarties dalykas
2.1. Rangovas įsipareigoja šioje Sutartyje nustatytomis sąlygomis atlikti Sporto paskirties inžinerinių statinių Gedimino g. 118, Kaišiadoryse, supaprastinto rekonstravimo projekto Nr. ZV–11122023-01-SPP pirmojo statybos etapo rangos darbus – įrengti universalią sporto aikštelę 2K.3, tvorą, pėsčiųjų taką (toliau – Objektas), taip pat atlikti visus kitus su tuo susijusius prekių tiekimo, paslaugų teikimo ir darbų atlikimo veiksmus, numatytus Sutartyje, Pirkimo dokumentuose, Projekte ir Rangovo pasiūlyme. Užsakovas įsipareigoja Sutartyje nustatyta tvarka perduoti Rangovui Projektą ir kitus Darbams atlikti reikalingus Užsakovo turimus dokumentus, priimti tinkamai ir laiku atliktus Darbus bei už juos atsiskaityti. 
2.2. Darbai atliekami pagal Projektą, Pirkimo dokumentus, Rangovo pasiūlymą ir Sutarties sąlygas. Darbai apima:
2.2.1. visus Projekto pirmajame etape ir kituose Pirkimo dokumentuose tiesiogiai nurodytus darbus, paslaugas, prekes ir veiksmus, įskaitant:
2.2.1.1. pranešimo apie statybos darbų pradžią pateikimą;
2.2.1.2. leidimus atlikti darbus apsaugos zonose (elektros tinklų, ryšių linijų, magistralinių vamzdynų ir pan.), nutiestų požeminių komunikacijų vietose ir kt. (jeigu reikalaujama);
2.2.1.3. leidimus statybvietės (jos dalies) įrengimui, medžiagų, priemonių, technikos ir kitų objektų laikymui už žemės sklypo ribos ir (ar) gretimuose žemės sklypuose (jeigu reikėtų);
2.2.2. technologiškai būtinus darbus ir veiksmus, kurių poreikį profesionalus, rūpestingas ir atitinkamoje srityje patyręs rangovas galėjo objektyviai numatyti iki pasiūlymų pateikimo termino pabaigos;
2.2.3. statybvietės įrengimą ir išlaikymą – aptvėrimą, informacinių lentų įrengimą, apšvietimą, apsaugą, statybinių vagonėlių nuomą, šiukšlių šalinimą, gerbūvio sutvarkymą (atstatymą) statybvietėje ir gretimybėse, elektros energijos ir vandens kaštų padengimą, išlaidas, susijusias su susirinkimų organizavimu, saugos ir sveikatos koordinatoriaus funkcijų vykdymu ir pan.; 
2.2.4. kitus Darbus, būtinus tam, kad Objektas būtų visiškai užbaigtas, tinkamas naudoti pagal paskirtį ir perduotas Užsakovui;
2.2.5. kitų su minėtaisiais darbais susijusių statybos, montavimo, derinimo, tiekimo, įrangos įrengimo, paslaugų teikimo ir visų kitų Rangovo turimų atlikti darbų, veiksmų ar paslaugų, būtinų Sutartyje numatytiems įsipareigojimams, susijusiems su Darbų atlikimu pagal projektinę dokumentaciją ir kitas Sutartyje nurodytas sąlygas, įvykdymas tam, kad Objektas kaip Darbų rezultatas galėtų būti ir būtų perduotas Užsakovui, paruoštas pradėti naudoti pagal paskirtį.
2.3. Techninė specifikacija, darbų kiekių (sąnaudų) žiniaraščiai ir kita svarbi techninė informacija bei reikalavimai Rangovui pateikiami Sporto paskirties inžinerinių statinių Gedimino g. 118, Kaišiadoryse supaprastintame rekonstravimo projekte  Nr. ZV – 11122023-01-SPP (toliau – „Projektas“) kuris yra neatskiriama šios Sutarties dalis.
2.3.1. Projekte numatyti sprendiniai, rodikliai, schemos, brėžiniai, reikalavimai ir kitos Projekte apibrėžtos sąlygos yra privalomi Rangovui.
2.3.2. Nepažeidžiant pirkimo sąlygų ir vadovaujantis šia Sutartimi, Projekto parametrai gali būti keičiami tik tuo atveju, jeigu poreikis juos keisti atsirado dėl aplinkybių, kurių nebuvo galima numatyti (pvz., neplanuoti teisės aktų pasikeitimai, grunto sąlygos, kurių nebuvo galima tikėtis pagal turėtus tyrimus, valstybės institucijų ar trečiųjų asmenų reikalavimai ir pan.), ir jų nepakeitus nebūtų įmanoma pastatyti Objekto ir pradėti jį naudoti pagal paskirtį. 
2.3.3. Nepažeidžiant pirkimo sąlygų ir vadovaujantis šia Sutartimi, Projekte numatyti sprendiniai gali būti keičiami rengiant projektinius pasiūlymus ir (ar) techninį projektą, taip pat jų pakeitimus (jeigu prireiktų) Užsakovo sprendimu arba jo sutikimu, kai pakeitimus siūlo Rangovas: 
2.3.3.1. paaiškėjus klaidoms, nesuderinamumams, neatitikimams faktinei situacijai ir (ar) kitokiems įgyvendinimo trukdžiams (apsunkinimams); 
2.3.3.2. paaiškėjus efektyvesniems, optimalesniems, ekonomiškesniems ar kitaip geresniems sprendiniams; 
2.3.3.3. paaiškėjus institucijų ir (ar) trečiųjų asmenų reikalavimams; 
2.3.3.4. paaiškėjus kitokioms nenumatytoms aplinkybėms, nepriklausomai nuo to buvo jas galima numatyti ar ne, jeigu jos sukuria objektyvų pakeitimo poreikį. 
2.3.4. Sąnaudų kiekių žiniaraščiai, išdėstyti Projekte pateikiami tik Rangovo žiniai ir patogumui, tačiau Užsakovas neprisiima jokios atsakomybės už juose numatytų darbų, medžiagų, įrangos, mechanizmų ir kitų elementų kiekių, rūšių, tipų ar kitokios apimties tikslumą, išsamumą, visapusiškumą ar teisingumą. Rangovas turi pats įsivertinti jų tinkamumą, tikslumą, teisingumą, tarpusavio suderinamumą ir suderinamumą su Rangovo pasirenkamais rodikliais pagal savo sąlygas ir (ar) prielaidas (įskaitant dėl geologijos). Rangovas neturi teisės Užsakovui reikšti jokių pretenzijų dėl sąnaudų žiniaraščių ar jų duomenimis grįsti kokias nors kitas pretenzijas. Jeigu Rangovas rėmėsi žiniaraščiais Kainos ar jos dedamųjų apskaičiavimui, tai Rangovas darė visiškai savo rizika ir Užsakovas už tai niekaip neatsako.
2.3.5. Lokalinėje sąmatoje turi būti įtraukti visi pirkimo dokumentuose ir Projekte numatyti darbai bei technologiškai būtini darbai ir visa, kas būtina tinkamam Darbų vykdymui ir užbaigimui, įskaitant būtinus Sutarčiai įvykdyti darbus, kuriuos, nors ir nebuvo tiesiogiai nustatyti Sutartyje, Rangovas turėjo ir galėjo numatyti ir įvertinti dar iki pasiūlymų pateikimo termino pabaigos.
2.3.6.  Šalys patvirtina, kad Užsakovas turi teisę keisti Projekto sprendinius ir pateikti Rangovui planuojamus Projekto pakeitimus, kurie yra laikomi privalomais Užsakovo nurodymais Rangovui dėl Darbų atlikimo ir pagal kuriuos Rangovas privalo atlikti Darbus. Ši Užsakovo teisė duoti nurodymus nepanaikina Rangovo teisės reikalauti atlygio už Papildomus darbus ir (ar) terminų pratęsimo, jeigu tokia teisę priklausomai nuo nurodymo tipo (apimties) numato kitos šios Sutarties nuostatos.
2.3.7.  Papildomais darbais nelaikomi tik tie darbai, kuriuos  Rangovas turėjo ir galėjo objektyviai numatyti pagal pirkimo dokumentus ir Projektą pasiūlymo pateikimo metu. Papildomais darbais nelaikomus darbus Rangovas privalo atlikti savo sąskaita. Užsakovas, pasirašydamas atliktų Darbų priėmimo-perdavimo aktą ir/arba Baigiamąjį Darbų perdavimo–priėmimo aktą, neįsipareigoja apmokėti papildomus darbus, jei nėra pasirašytas papildomas susitarimas prie Sutarties.
2.4. Esant prieštaravimams tarp šios Sutarties ir jos priedų, taikomos šios Sutarties sąlygos, išskyrus atvejus, kai priede Šalys aiškiai išreiškė ketinimą pakeisti šios Sutarties nuostatas. 

3. Darbų kaina
3.1. Šalių susitarimu nustatyta fiksuota (konkreti) Darbų kaina (toliau – „Kaina“) be pridėtinės vertės mokesčio yra įrašyti kainą be PVM skaitmenimis EUR (įrašyti kainą be PVM žodžiais), pridėtinės vertės mokestis – įrašyti PVM sumą skaitmenimis EUR (įrašyti PVM sumą žodžiais). Sutarties kaina su PVM yra įrašyti kainą su PVM skaitmenimis EUR (įrašyti kainą su PVM žodžiais). 
3.2. Sutarčiai taikoma fiksuotos kainos kainodaros taisyklė. Sutarties 3.1 punkte numatyta Kaina yra galutinė ir apima visas ir bet kokias Rangovo išlaidas ir rizikas, susijusias su Darbų atlikimu, medžiagų bei priemonių, reikalingų Darbams atlikti įsigijimu, pristatymu į statybos aikštelę, parengimu ir pritaikymu Darbams atlikti, taip pat bet kokias kitas Rangovo išlaidas, susijusias su Rangovo mokesčiais, rinkliavomis ir kitomis išlaidomis, kurias patiria Rangovas, vykdydamas įsipareigojimus pagal šią Sutartį, nepaisant to, kad Sutarties sudarymo metu nebuvo galima tiksliai numatyti viso darbų, prekių ar paslaugų kiekio arba visų išlaidų, kurių gali prireikti Darbams atlikti.
3.3. Šia Sutartimi Rangovas prisiima visą riziką, susijusią su Kainos padidėjimu, jei Kaina padidėjo dėl nuo Užsakovo nepriklausančių aplinkybių. Kainos padidėjimas nesuteikia teisės Rangovui sustabdyti Sutarties vykdymą, pratęsti numatytus Darbų atlikimo terminus ar nutraukti šią Sutartį. Kaina gali būti peržiūrima išimtinai tik raštišku Šalių susitarimu Sutartyje nustatytais atvejais ir tvarka. 
3.4. Esant šios Sutarties 2.3.2. punkte ir (ar) 2.3.3. punkte numatytoms sąlygoms, Sutarties 3.1 punkte numatyta Kaina gali būti keičiama tik tuo atveju, jeigu Projekte (projektiniais pasiūlymais, techniniu darbo projektu, įskaitant jų pakeitimus) yra keičiami Esminiai parametrai ir (ar) Numatyti sprendimai ir šie pakeitimai sąlygoja Darbų apimties (tipai, rūšys ir pan.) ir (ar) kiekio padidėjimą (toliau – „Papildomi darbai“) ir (arba) sumažėjimą (toliau – „Atsisakomi darbai“) taip: 
3.4.1. Jeigu Esminiai reikalavimai ir (ar) Numatyti sprendiniai keičiami dėl aplinkybių už kurias Rangovas neatsako ir (ar) jos nepriskirtos Rangovo rizikai, tuomet Kaina didinama Papildomų darbų kaina ir (ar) mažinama Atsisakomų darbų kaina.
3.4.2. Jeigu Esminiai reikalavimai ir (ar) Numatyti sprendiniai keičiami dėl aplinkybių, kurias Rangovas, veikdamas kaip profesionalus, atidus, rūpestingas ir atitinkamoje darbų srityje patyręs rangovas, galėjo Pasiūlymo pateikimo metu numatyti (pvz. akivaizdžios Techninės specifikacijos klaidos, prieštaravimai, viešai žinoma aktuali informacija, nesuderinamumas su Rangovo pasirenkamais rodikliais ir pan.) arba šių aplinkybių atsiradimas pagal šią Sutartį priskirtas Rangovo rizikai, tuomet Užsakovas už Papildomus darbus nemoka, tačiau Atsisakomų darbų verte Kaina yra sumažinama. Jei dėl atitinkamo pakeitimo Atsisakomus darbus tiesiogiai pakeičia Papildomi darbai, o Atsisakomų darbų kaina yra didesnė už Papildomų darbų kainą, tuomet Kaina sumažinama tik kainos skirtumu tarp Atsisakomų darbų kainos ir Papildomų darbų kainos.
3.4.3.  Siekiant išvengti abejonių, Esminių parametrų ir (ar) Numatytų sprendinių detalizavimas (įgyvendinimas) Projektu nepakeičiant Esminių parametrų ir (ar) Numatytų sprendinių nėra pagrindas Papildomiems darbams. 
3.5. Nepakeičiant Sutarties pobūdžio, pagal Sutarties 3.4 punktą Kaina gali būti: 
3.5.1. Bendrai padidinta ne daugiau kaip 15 (penkiolika) procentų nuo pradinės Kainos visais Sutarties 2.3.2.; 2.3.3.  punkte numatytais atvejais, nevertinant buvo ar nebuvo galima numatyti nurodytų aplinkybių atsiradimo. 
3.6.   Rangovas privalo per 7 darbo dienas nuo Sutarties įsigaliojimo dienos parengti ir Užsakovui pateikti Kainos detalizacijos žiniaraštį – lokalines sąmatas.
3.7.  Suderintos Lokalinės sąmatos pridedamos prie Sutarties kaip priedas ir tampa Sutarties dalimi. Po jų suderinimo Šalys vadovaujasi Lokalinėmis sąmatomis nustatant faktiškai atliktų darbų vertę tarpiniams atsiskaitymams, t.y. Darbų perdavimo – priėmimo aktuose ir atitinkamai PVM sąskaitose faktūrose atliktų darbų kiekiai ir įkainiai nurodomi pagal kiekius ir įkainius numatytus Lokalinėse sąmatose proporcingai faktiniam progresui, taip pat kai Šalys turi apskaičiuoti Papildomų darbų ir (ar) Atsisakomų darbų kainą, išskyrus atvejus, jeigu paaiškėja, kad Preliminarioje lokalinėje sąmatoje ir Lokalinėse sąmatose nurodytos kainos ir įkainiai Sutarties sudarymo metu yra dirbtinai sumažinti arba padidinti. 
3.8. Kai vieni darbai yra keičiami kitais, laikoma, kad Darbai, kurie nebus vykdomi, yra atsisakomi darbai, o juos pakeičiantys darbai yra papildomi darbai. 
3.9. Papildomų darbų ir atsisakomų darbų kaina apskaičiuojama toliau nurodytais būdais, kurie taikomi prioriteto mažėjimo tvarka: 
	3.9.1. taikomos Lokalinėse sąmatose nurodytos kainos ir įkainiai;
	3.9.2. jeigu įmanoma, išskaičiuojama Lokalinės sąmatos kainos arba įkainio dalis;
3.9.3. vadovaujantis sąmatų skaičiavimo programos SISTELA duomenų bazėje nurodytomis Darbų kainomis, patvirtintomis laikotarpiu, kada buvo nustatytas papildomų Darbų poreikis;
	3.9.4.  pritaikomi Lokalinėje sąmatoje nurodytų panašių darbų įkainiai.
3.10. Kainos pakeitimai, atliekami dėl papildomų darbų ar atsisakomų darbų, įforminami Šalių sudaromu rašytiniu sutarties dėl Kainos pakeitimo susitarimu, kuriame nurodomos Kainos pakeitimo (darbų pasikeitimo) priežastys, pateikiamas (pridedamas) Kainos pasikeitimo apskaičiavimas, remiantis šioje Sutartyje numatytais principais, nurodoma ar pakeitimas keičia darbų atlikimo terminą. 
3.11. Sutartyje nurodyta Sutarties (Darbų) kaina Sutarties galiojimo laikotarpiu turi būti perskaičiuojama (didinama ar mažinama) pasikeitus (padidėjus ar sumažėjus) PVM tarifui, kuris turėjo tiesioginės įtakos Sutarties (Darbų) kainai. Užsakovui ir Rangovui raštiškai susitarus, perskaičiuojama tik ta Sutarties (Darbų) kainos dalis, kuriai turėjo įtakos pasikeitęs PVM tarifas. 
3.12. Įkainių perskaičiavimas (keitimas) ne dėl pasikeitusio PVM tarifo nėra numatomas.
4. Atsiskaitymo tvarka

4.1. Už tinkamai ir kokybiškai Rangovo atliktus Darbus Užsakovas su Rangovu atsiskaito mokėjimo nurodymu, pervesdamas pinigus į Sutartyje nurodytą Rangovo banko sąskaitą ne vėliau kaip per 30 (trisdešimt) kalendorinių dienų nuo PVM sąskaitos faktūros gavimo dienos. Jeigu Rangovo banko sąskaitoje nėra laiku gautas mokėjimas, bet Užsakovo bankas pateikia patvirtinimą, kad Užsakovas laiku atliko pavedimą, mokėjimas yra laikomas atliktas tinkamai ir laiku. 
4.2. Rangovas PVM sąskaitą faktūrą ir ją pagrindžiančius dokumentus privalo pateikti Užsakovui naudodamasis sąskaitų administravimo bendrąja informacine sistema (toliau – SABIS). Užsakovui teikiamas Atliktų darbų perdavimo–priėmimo akto originalas turi būti pasirašytas Rangovo.
4.3. Atsiskaitymo už atliktus Darbus dokumentus (sąskaitas, atliktų darbų priėmimo aktus, pažymas) Rangovas privalo parengti taip, kad Užsakovas galėtų patikrinti atliktų Darbų vertės apskaičiavimus. Atsiskaitymo dokumentuose Rangovas privalo laikytis projekte ir Lokalinėse sąmatose išvardintų Darbų sudėties, pavadinimų, eiliškumo ir įkainių. 
4.4. Rangovas turi teisę raštu reikalauti iš Užsakovo, kad Užsakovas sumokėtų Rangovui 0,02% (dviejų šimtųjų procento) laiku nesumokėtos sumos dydžio delspinigius už kiekvieną uždelstą apmokėjimo už Darbus kalendorinę dieną. Delspinigiai pradedami skaičiuoti nuo tokio reikalavimo gavimo momento. 
4.5. Užsakovas turi teisę sulaikyti mokėjimo dalį, kuri proporcinga nustatytiems darbų trūkumams ir jų pašalinimo kaštams, jeigu darbai atliekami nekokybiškai arba dėl kitų priežasčių atsiranda Darbų defektai, iki Darbų kokybė bus ištaisyta ir bus pašalinti visi trūkumai. 
4.6. Atliktų darbų aktas yra skirtas įvertinti per ataskaitinį laikotarpį atliktų Darbų vertę atsiskaitymo tikslais ir jo sudarymas nereiškia, kad Užsakovas priėmė Darbus. Todėl Rangovas neturi teisės vienašališkai sudaryti Atliktų darbų akto. Tai, kad buvo apmokėta už atliktus Darbus (jų dalį), nereiškia, kad iki apmokėjimo dienos atlikti Darbai (jų dalis) buvo tinkamai atlikti, patvirtinti bei priduoti Užsakovui. Darbai yra laikomi tinkamai atliktais tiktai patvirtinus Baigiamąjį Darbų perdavimo–priėmimo aktą. 
4.7. Užsakovas turi teisę vienašališkai iš Rangovui mokėtinų sumų išskaityti visus nuostolius, kuriuos Užsakovas patiria dėl netinkamo Rangovo įsipareigojimų pagal šią Sutartį vykdymo, taip pat ir netesybas. 

5. Sutarties įvykdymo užtikrinimas

5.1. Jeigu Rangovas vėluoja atlikti Sutartyje numatytus Darbus per Sutartyje nustatytą terminą, Rangovas įsipareigoja mokėti 0,02  proc. dydžio delspinigius nuo neatliktų Darbų kainos už kiekvieną pavėluotą atlikti Darbus dieną.
5.2. Rangovas ne vėliau kaip per 10 darbo dienų nuo Sutarties pasirašymo dienos privalo pateikti 5 procentų Pradinės sutarties vertės, t. y. Sutarties 3.1 punkte nurodytos Kainos be PVM, dydžio Sutarties įsipareigojimų įvykdymo užtikrinimą. Šiame punkte nurodyto užtikrinimo dalykas yra bet koks Rangovo prievolių pagal Sutartį ir jos priedus pažeidimas, dalinis ar visiškas jų nevykdymas arba netinkamas vykdymas, įskaitant Sutartyje nustatytų netesybų, tiesioginių nuostolių ir kitų pagal Sutartį mokėtinų sumų nesumokėjimą. Jeigu Darbų arba Sutarties vykdymas sustabdomas, Darbų atlikimo terminas pratęsiamas arba Rangovas vėluoja vykdyti Sutartį ir esamo užtikrinimo galiojimo laikotarpio nepakanka, Rangovas Sutarties 5.3.4 punkte nustatyta tvarka privalo pateikti pratęstą arba naują Sutarties įvykdymo užtikrinimo dokumentą.
5.3. Sutarties įvykdymo užtikrinimas, numatytas Sutarties 5.2 punkte, turi atitikti šias sąlygas: 
5.3.1.  Sutarties įvykdymo užtikrinimas turi būti besąlyginė, neatšaukiama, pirmo pareikalavimo garantija arba laidavimo draudimas, pagal kurį garantas arba draudikas įsipareigoja sumokėti Užsakovui jo reikalaujamą sumą, jeigu Užsakovas pateikia mokėjimo reikalavimą ir jame nurodo, kad įvyko bent viena iš Sutarties 5.2 punkte nustatytų aplinkybių. Užtikrinimas apima Sutartyje nustatytas netesybas, kitas aiškiai pagal Sutartį mokėtinas sumas ir tiesioginius nuostolius, tačiau neapima netiesioginių nuostolių.
5.3.2.  Sutarties įvykdymo užtikrinimas turi būti išduotas Europos Sąjungoje licencijuoto banko, kitos kredito įstaigos arba draudimo bendrovės, turinčios teisę išduoti atitinkamos rūšies užtikrinimo dokumentą.
5.3.3. Rangovas privalo užtikrinti, kad Sutarties įvykdymo užtikrinimas galiotų nepertraukiamai iki visiško Rangovo prievolių pagal Sutartį įvykdymo ir ne trumpiau kaip iki 30-os kalendorinės dienos po vėlesnės iš šių datų:
1. Baigiamojo Darbų perdavimo–priėmimo  akto pasirašymo dienos;
      2.  visų galutiniam atsiskaitymui reikalingų dokumentų pateikimo Užsakovui    dienos.
5.3.4. Jeigu likus 30 d. iki Sutarties įvykdymo užtikrinimo galiojimo pabaigos paaiškėja, kad Sutarties įvykdymo užtikrinimo nurodytas jo galiojimo terminas yra trumpesnis nei 5.3.3. punkte nurodytas terminas, Rangovas privalo pratęsti Sutarties įvykdymo užtikrinimo galiojimą ir pateikti Užsakovui tai patvirtinantį dokumentą ne vėliau, negu likus 14 dienų iki Sutarties įvykdymo užtikrinimo galiojimo pabaigos. Pratęstas arba naujas užtikrinimo dokumentas turi būti pateikiamas ne tik pratęsus Darbų atlikimo terminą, bet ir sustabdžius Sutarties vykdymą arba Rangovui vėluojant vykdyti įsipareigojimus, kai esamo užtikrinimo galiojimo nepakanka.
5.3.5. Jeigu Užsakovas laiku negauna 5.3.4. punkte nurodyto Sutarties įvykdymo užtikrinimo pratęsimą įrodančio dokumento, Užsakovas turi teisę pagal užtikrinimą pareikalauti sumokėti visą užtikrinimo sumą Užsakovui. Užtikrinimo sąlygos turi leisti Užsakovui iš garanto arba draudiko besąlygiškai pareikalauti sumokėti Užsakovui visą užtikrinimo sumą, jeigu likus 30 dienų iki užtikrinimo galiojimo termino pabaigos nėra pasirašytas Baigiamasis Darbų perdavimo–priėmimo aktas ir (arba) Rangovas, likus 14 dienų iki užtikrinimo galiojimo pabaigos nepateikė Užsakovui dokumento, patvirtinančio užtikrinimo galiojimo termino pratęsimą.
5.3.6. Sutarties įvykdymo užtikrinimo suma nėra keičiama Sutarties galiojimo metu nepriklausomai nuo Sutarties įvykdymo laipsnio ir (ar) vėlesnio Sutarties Kainos pakeitimo. Užtikrinimo suma apskaičiuojama nuo pradinės Sutarties 3.1 punkte nurodytos Kainos be PVM. 
5.3.7. Užsakovas turi teisę bet kada paprašyti pateikti įrodymus, kad Rangovas yra sumokėjęs garantui (draudikui) už užtikrinimo priemonės išdavimą ir (ar) kitokį garanto (draudiko) patvirtinimą, kad išduota užtikrinimo priemonė yra galiojanti. 

6. Garantinių prievolių užtikrinimas

6.1.  Garantinio laikotarpio prievolių įvykdymui užtikrinti Rangovas iki Baigiamojo Darbų perdavimo-priėmimo akto pasirašymo dienos pateikia Užsakovui 5 procentų Kainos dydžio draudimo bendrovės išduotą laidavimo draudimo raštą arba Lietuvos Respublikoje, kitoje Europos Sąjungos valstybėje narėje ar užsienyje registruoto banko arba kitos kredito įstaigos išduotą garantiją, užtikrinančią Rangovo garantinio laikotarpio prievolių įvykdymą. Garantinio laikotarpio užtikrinimas turi įsigalioti Baigiamojo Darbų perdavimo-priėmimo akto pasirašymo dieną ir galioti 3 metus nuo šio akto pasirašymo dienos. Garantinio laikotarpio užtikrinimas turi užtikrinti dėl Rangovo kaltės atsiradusių defektų, nustatytų per pirmuosius 3 Objekto garantinio termino metus, šalinimo išlaidų apmokėjimą Užsakovui (įskaitant, bet neapsiribojant Rangovo nemokumo ar bankroto atvejus). Laidavimo rašto tekstas turi būti suderintas su Užsakovu. Rangovas privalo pateikti Laidavimo rašto ir jo apmokėjimo tinkamai patvirtintas kopijas.
6.2. Jei nustatytais terminais Rangovas nepateikia garantinio laikotarpio laidavimo rašto/garantijos, tai Užsakovas turi teisę pasilikti sau rizikos rezervą, iki bus pateiktas garantinio laikotarpio laidavimo raštas/garantija arba per visą garantinio laikotarpio terminą, jei garantinio laikotarpio laidavimo raštas/garantija nepateikiami. 

7. Statybvietė

7.1. Užsakovas privalo perduoti Rangovui Statybvietę ir jos valdymo teisę ne vėliau, kaip per 10 kalendorinių dienų nuo Sutarties įsigaliojimo dienos, Šalims pasirašant Statybvietės perdavimo-priėmimo aktą (Priedas Nr. 7).
7.2. Jeigu Užsakovas vėluoja perduoti Rangovui Statybvietę ne dėl Rangovo kaltės, Rangovas įgyja teisę reikalauti, kad Darbų atlikimo terminas būtų pratęstas tiek kalendorinių dienų, kiek truko Statybvietės perdavimo vėlavimas, tačiau šio punkto pagrindu Darbų atlikimo terminas negali būti pratęstas ilgiau kaip 1 mėnesį. Darbų atlikimo termino pratęsimas įforminamas Sutarties 8.7.1 punkte nustatyta tvarka.
7.3. Rangovas privalo Statybvietę įrengti pagal LR teisės aktų ir Projekto reikalavimus, aptverti, įrengti statybvietės apsaugos ir patekimo į ją kontrolės priemones, įrengti lauko statybvietės apšvietimą tamsiuoju paros metu, įrengti tinkamas sandėliavimo vietas Prekėms, darbo vietas ir privažiavimo kelius statybvietėje arba į statybvietę ir juos prižiūrėti. Rangovas atsako už statybvietės ženklinimą ir/ar būtinų atitvarų įrengimą.
7.4. Užsakovas neprivalo užtikrinti konkretaus privažiavimo kelio tinkamumo, taip pat
galimybės juo naudotis. Išlaidos, atsirandančios dėl privažiavimo kelių netinkamumo
ar nebuvimo galimybės jais Rangovui naudotis, kaip jam reikia, tenka Rangovui.
7.5. Rangovas privalo laikytis visų galiojančių saugos darbe reikalavimų, pasirūpinti visų asmenų, kurie turi teisę būti Statybvietėje sauga.
7.6. Įvykus bet kokiam nelaimingam atsitikimui Statybvietėje, Rangovas privalo kuo skubiau apie tai pranešti Užsakovui.
7.7. Rangovas atsako už statybvietės ar joje esančio turto apsaugą, saugos ir tvarkos statybvietėje palaikymą.
7.8. Rangovas atsako, kad Darbų vykdymas ir Rangovo personalo veikla nepadarytų žalos statybvietėje esantiems statiniams, įrenginiams, inžineriniams tinklams, komunikacijoms ir pan.
7.9. Per visą Darbų vykdymo laikotarpį Rangovas garantuoja Statybvietėje darbo ir priešgaisrinę saugą bei aplinkos ekologinę apsaugą.
7.10. Rangovas privalo iš statybvietės pašalinti statybines ir kitokias atliekas, teršalus ir kitokias aplinkai pavojingas medžiagas, kurios gali susidaryti vykdant Statybos darbus bei tinkamai pildyti tokių medžiagų ir atliekų apskaitos ir sutvarkymo dokumentaciją.
7.11. Užsakovas privalo Rangovui suteikti teisę naudotis tokiu elektros, vandens, tiekimu bei kitomis paslaugomis, kokius tik galima gauti Statybvietėje. Rangovas privalo savo sąskaita įrengti visus Rangovo sunaudoto kiekio fiksavimui reikalingus įrenginius ir kitokius įrenginius, reikalingus tam, kad Rangovas turėtų techninę galimybę naudotis minėtais ištekliais. Sąskaitas už elektros, vandens ar šildymo tiekimą (jei tokios paslaugos yra teikiamos) apmoka Rangovas. Užsakovas šių išlaidų nekompensuoja.
7.12. Užbaigęs Statybos darbus arba Sutarties nutraukimo atveju Rangovas privalo sutvarkyti ir išvalyti statybvietę. Tol, kol Rangovas neįvykdė šios sąlygos, Užsakovas turi teisę atsisakyti priimti statybvietę.
7.13. Rangovas privalo grąžinti Užsakovui statybvietę pagal Statybvietės perdavimo-priėmimo aktą tuo pačiu metu, kai Rangovas perduoda Užsakovui visus Darbus pagal Baigiamąjį Darbų perdavimo–priėmimo aktą.

8. Darbų atlikimo terminai

8.1. Rangovas Darbus atlieka:
8.1.1. Darbų pradžia skaičiuojama nuo Statybvietės perdavimo-priėmimo akto pasirašymo dienos, atlikus visus būtinus veiksmus pagal taikytinų teisės aktų reikalavimus.
8.1.2. Darbų pabaiga: per 7 (septynis) mėnesius nuo Statybvietės perdavimo-priėmimo akto pasirašymo dienos. Per šį terminą turi būti užbaigti visi Sutartyje nustatyti Darbai, atliktos Statybos užbaigimo procedūros ir Užsakovui pateiktas Baigiamasis Darbų perdavimo-priėmimo aktas kartu su visais pagal Sutartį ir teisės aktus privalomais dokumentais.
8.2. Rangovas per 7 darbo dienas nuo Sutarties įsigaliojimo privalo parengti ir Užsakovui pateikti Kalendorinį darbų vykdymo grafiką. Užsakovas, turintis pagrindo manyti, kad Kalendorinis darbų vykdymo grafikas yra technologiškai ar dėl kitokių priežasčių neįgyvendinamas, turi teisę reikalauti Rangovo pateikti rašytinius paaiškinimus ir (arba) nurodyti pakoreguoti grafiką.
8.3. Rangovas privalo per 5 darbo dienas nuo Užsakovo pagrįstų pastabų gavimo dienos pataisyti Kalendorinį darbų vykdymo grafiką arba Užsakovui nurodyti nesutikimo priežastis.
8.4. Jeigu Užsakovas per 10 darbo dienų nuo Kalendorinio darbų vykdymo grafiko gavimo dienos nepareiškia pastabų, Rangovas privalo toliau veikti pagal Kalendorinį darbų vykdymo grafiką.
8.5.   Rangovas įsipareigoja kas mėnesį, ne vėliau kaip iki kito mėnesio 10 (dešimtos) dienos, pateikti atnaujintą Darbų atlikimo grafiką (jeigu jis keičiasi), taip pat Užsakovui priimtina forma pateikti išsamius pranešimus apie esamą faktiškai atliktų Darbų stadiją, numatomus Darbų užbaigimo terminus, pranešimus apie visus nelaimingus atsitikimus (jei tokių buvo) ir priemones, kurių Rangovas ėmėsi jų išvengti, o taip pat aplinkybių, galinčių įtakoti Darbų ar jų dalies užbaigimo terminus, apibūdinimą.
8.6.  Rangovo atliekamų Darbų pabaiga bus laikomas Baigiamojo Darbų perdavimo–priėmimo akto pasirašymas. Rangovas šiuo pareiškia, kad įvertino laiko poreikį ir prisiima visą riziką dėl tokių Darbų užbaigimo terminų praleidimo.
8.7. Darbų atlikimo termino pratęsimas
8.7.1.  Galutinis darbų atlikimo terminas gali būti pratęstas atskiru Šalių susitarimu esant šioms aplinkybėms:
8.7.1.1. Užsakovas nevykdo Sutartimi jam nustatytų įsipareigojimų ir (ar) praleidžia jų įvykdymo terminus;
8.7.1.2. valstybės ir (ar) savivaldos institucijos nevykdo ir (ar) praleidžia joms nustatytų veiksmų atlikimo terminus;
8.7.1.3.  yra kitų objektyviai nuo Rangovo nepriklausančių aplinkybių, kurių Rangovas negalėjo numatyti ir negali kontroliuoti; 
8.7.1.4. Projektu (projektiniais pasiūlymais ir (ar) jų pakeitimais) Sutartyje numatytomis sąlygomis ir tvarka keičiami Esminiai parametrai ir (ar) Numatyti sprendiniai ir dėl to reikia atlikti Papildomus darbus;
8.7.1.5. vadovaujantis Sutarties nuostatomis Darbų vykdymas buvo sustabdytas;
jeigu šios aplinkybės tiesiogiai įtakoja galutinį darbų terminą (egzistuoja priežastinė seka) ir Rangovas negali tokios įtakos pakeisti ir (ar) sušvelninti (pakeičiant darbų atlikimo seką ar panašiais reikšmingų papildomų kaštų nereikalaujančiais būdais) ir prie šių aplinkybių efekto nėra prisidėjęs pats Rangovas savo veikimu ar neveikimu (pvz., trukdymu, veiksmų atlikimu ne prieš protingą laiko tarpą), kitokiu sutartinių įsipareigojimų ar įstatymų reikalavimų nevykdymu. Tokiu atveju terminas pratęsiamas tiek laiko, kiek egzistavo atitinkama aplinkybė (pvz., savo įsipareigojimų nevykdė (pradelsė įvykdyti) Užsakovas ar institucijos), o Papildomų darbų atlikimo atveju – kiek laiko technologiškai reikia tokių darbų atlikimui, tačiau visais atvejais galutinis darbų atlikimo terminas negali būti pratęstas daugiau negu (išskyrus 8.8. p apibrėžtas aplinkybes) 1 mėnesį. 
8.7.2. Visais atvejais, kai atsiranda būtinybė pakeisti Darbų atlikimo pabaigos terminą, tai turi būti raštu įforminta papildomu Šalių susitarimu. Papildomo susitarimo projektą pagal savo ir Užsakovo duomenis ruošia Rangovas ir suderina su Užsakovu.
8.7.3.  Pastebėtų Darbų trūkumų ar defektų šalinimas neprailgina aukščiau nurodyto galutinio Darbų atlikimo termino.
8.8. Darbų arba dalies darbų vykdymas gali būti sustabdytas. 
8.8.1. Sustabdymo priežastys gali būti:
8.8.1.1. išskirtinai nepalankių klimato sąlygų arba tokių klimato sąlygų, kurioms esant technologiškai neįmanoma tinkamai atlikti Darbų;
8.8.1.2. būtinybės atlikti gamtosaugos ir (ar) archeologinius tyrinėjimus kurie nebuvo numatyti Techninėje specifikacijoje ir (ar) projektinėje dokumentacijoje;
8.8.1.3. Užsakovui būtinas papildomas laikas įvykdyti viešojo pirkimo procedūras, kurių neįvykdžius, negalima tęsti Darbų;
8.8.1.4. sustabdytas arba nepakankamas Darbų finansavimas.
8.8.2. Užsakovas turi teisę bet kuriuo metu dėl svarbių priežasčių nurodyti Rangovui stabdyti visų Darbų ar jų dalies vykdymą. Tokio sustabdymo metu visus Darbus arba dalį jų Rangovas savo sąskaita privalo prižiūrėti, sandėliuoti, saugoti nuo sugadinimo, praradimo arba žalos.
8.8.3. Visų Darbų ar dalies Darbų sustabdymo atveju atitinkamų Darbų terminų skaičiavimas taip pat yra sustabdomas.
8.8.4. Po to, kai Užsakovas praneša Rangovui apie Darbų atnaujinimą arba Rangovui nelieka pagrindo stabdyti Darbus, Šalys privalo kaip įmanoma greičiau atnaujinti Darbus. Sustabdytų darbų terminų skaičiavimas atnaujinamas tą dieną, kada Rangovas atnaujina Darbus.
8.8.5. Jeigu visų arba dalies Darbų sustabdymas trunka ilgiau negu 6 mėn., bet kuri Šalis turi teisę vienašališkai ne teismo tvarka nutraukti Sutartį (dėl visų Darbų) iš anksto prieš 30 d. įspėdama kitą Šalį. Sutartis laikoma nutraukta kitą dieną po įspėjimo termino pabaigos, jeigu per įspėjimo terminą nėra atnaujinamas visų Darbų ar sustabdytos dalies vykdymas.

9. Darbų priėmimas-perdavimas

9.1. Visi Darbai yra priduodami Užsakovui Rangovo tokia tvarka ir sąlygomis: 
9.1.1. Rangovas ne vėliau kaip einamojo mėnesio 28 dieną pateikia Užsakovui statybos techninio prižiūrėtojo patvirtintą atliktų darbų aktą (Priedas Nr. 10) bei atliktų darbų ir išlaidų apmokėjimo pažymą (Priedas Nr. 11). Nepateikus atliktų darbų akto nustatytu terminu, atliktų darbų aktavimas nukeliamas į kitą mėnesį. Užsakovas pasirašo aktą (su pastabomis ar be jų) arba motyvuotai nuo to atsisako ne vėliau kaip per 5 kalendorines dienas. Jeigu patikrinimo metu nustatoma, kad atlikti Darbai neatitinka nurodytų Rangovo pateiktame akte arba Darbai atlikti su trūkumais, Rangovas privalo ištaisyti aktą nurodydamas tinkamai atliktus Darbus. Pataisytą atliktų Darbų aktą Rangovas privalo pateikti ne vėliau kaip per 5 kalendorines dienas nuo akto grąžinimo pataisymui datos, priešingu atveju aktavimas nukeliamas į kitą mėnesį.
9.1.2. Rangovas, su Užsakovu suderinęs ir pasirašęs atliktų Darbų aktą, Užsakovui ne vėliau kaip iki kiekvieno mėnesio 15 dienos elektroniniu būdu, naudodamasis informacinės sistemos SABIS priemonėmis, pateikia PVM sąskaitą faktūrą. Tarpiniai atliktų darbų aktai nereiškia Darbų priėmimo, o yra sudaromi tik apmokėjimo už atliktus Darbus tikslais. Užsakovas, pastabas dėl Darbų trūkumų gali reikšti ir po tarpinių atliktų darbų aktų pasirašymo ir jų apmokėjimo.
9.1.3. Užsakovas už atliktus Darbus atsiskaito su Rangovu vieną kartą per mėnesį pagal suderintus tarpinius atliktų darbų aktus per 30 kalendorinių dienų nuo PVM sąskaitų faktūrų pateikimo Užsakovui dienos. 
9.1.4. Jeigu Rangovas negauna mokėjimo per Sutartyje nustatytą terminą, jis turi teisę į delspinigius.  Delspinigių dėl vėluojančio mokėjimo dydis – 0,02 proc. nuo laiku neapmokėtos sumos už kiekvieną pavėluotą dieną.
9.1.5. Tarpinis atliktų darbų akto sudarymas bus vykdomas nustatant atliktų Darbų faktinį kiekį. Jei etapinių Darbų pobūdis numato atitinkamos techninės dokumentacijos paruošimą (pabaigtas atskirų darbų etapas, atlikti darbai bus paslėpti ir jiems būtina paruošti išpildomąsias nuotraukas, paslėptų darbų aktus, atlikti atitinkamus matavimus bei bandymus), Rangovas kartu su tarpiniu atliktų darbų aktu privalo pateikti ir reikalingą techninę dokumentaciją.
9.1.6. Atsiskaitymo dokumentuose Rangovas privalo laikytis Sutartyje ir jos prieduose išvardintų Darbų sudėties ir, Užsakovui pareikalavus, pridėti būtinus, Darbų kiekį ir apimtį patvirtinančius, apskaičiavimus ir dokumentus.
9.1.7. Užsakovas turi teisę nemokėti už su trūkumais atliktus Darbus, tol, kol tokie trūkumai nebus ištaisyti ar pašalinti.
9.1.8. Jei Užsakovas pastebi jau atliktų Darbų pagrįstus trūkumus, kurių jis nepastebėjo sudarydamas tarpinį atliktų darbų aktą, Užsakovas privalo pranešti apie trūkumus Rangovui kaip įmanoma greičiau po jų pastebėjimo. Pranešus apie trūkumus, Rangovas privalo ištaisyti juos per Užsakovo nurodytą technologiškai reikalingą, protingą terminą. Jeigu Rangovas per nurodytą protingą terminą nepašalina atliktų Darbų trūkumų, apie kuriuos jį informavo Užsakovas, tai jis privalo atlyginti Užsakovui tiesioginius nuostolius, susijusius su trūkumų šalinimu pasitelkiant trečiuosius asmenis. Esant galimybei, tokie nuostoliai gali būti išskaitomi iš Rangovui mokėtinų sumų.
9.1.9. Užsakovas turi teisę nepasirašyti tarpinių atliktų darbų aktų, Baigiamojo Darbų perdavimo–priėmimo akto ar atliktų Darbų ir išlaidų apmokėjimo pažymų, jeigu Rangovas nepašalino Užsakovo nurodytų atliktų Darbų defektų.
9.1.10. Baigiamąjį Darbų perdavimo–priėmimo aktą Rangovas parengia bei Užsakovui tvirtinti pateikia po to, kai:
9.1.10.1. Rangovas atliko ir užbaigė visus Darbus pagal Sutarties ir teisės aktų reikalavimus bei pademonstravo (įrodė) atitiktį Techninės specifikacijos reikalavimams; 
9.1.10.2. Rangovas perdavė Užsakovui visą išpildomąją dokumentaciją (jeigu tokia buvo numatyta), patvirtintą statinio statybos techninio prižiūrėtojo; 
9.1.10.3. Rangovas pateikė Užsakovui garantinių įsipareigojimų įvykdymo užtikrinimą, atitinkantį šios Sutarties sąlygas; 
9.1.10.4. Rangovas parengė ir perdavė Užsakovui visus kitus dokumentus, susijusius su Darbų įvykdymu, kuriuos Rangovas privalo parengti ir perduoti Užsakovui pagal teisės aktų ir Sutarties (įskaitant Techninę specifikaciją) reikalavimus, įskaitant tinkamai užpildytus ir pasirašytus statybos elektroninius darbų žurnalus, medžiagų sertifikatus, atitikties deklaracijas, įrodymus apie Objekto įregistravimą nekilnojamojo turto registre ir kt.
9.1.11.  Užsakovas ne vėliau kaip per 10 darbo dienų nuo Baigiamojo Darbų perdavimo-priėmimo akto ir visų privalomų dokumentų gavimo dienos patikrina Darbus bei pateiktus dokumentus ir priima vieną iš Sutarties 9.1.11.1–9.1.11.3 punktuose nustatytų sprendimų:
9.1.11.1. Darbus priima be išlygų, pasirašydamas Baigiamąjį Darbų perdavimo–priėmimo aktą; arba
9.1.11.2. Darbus priima su išlygomis, pasirašydamas Baigiamąjį Darbų perdavimo–priėmimo aktą ir defektų aktą, kuriame Užsakovas nurodo darbų priėmimo metu pastebėtus Darbų ir pateiktų dokumentų defektus (toliau – „Defektų aktas“); arba
9.1.11.3.  nustačius esminius trūkumus (defektus), atsisako priimti Darbus ir pateikia rašytinę motyvuotą pretenziją Rangovui dėl netinkamo Darbų įvykdymo ir (arba) nebaigtų Objekto darbų, kurių neištaisius, Darbai nepriimami. 
9.1.12. Defektų akte nurodytus trūkumus Rangovas privalo pašalinti nedelsiant, tačiau ne vėliau kaip per 2 (dvi) savaites. Rangovui laiku nepašalinus nurodytų trūkumų, Užsakovas turi teisę pašalinti trūkumus pats (ar pasitelkdamas trečiuosius asmenis), o Rangovas privalo Užsakovui atlyginti Darbų trūkumų pašalinimo išlaidas. 

10. Subrangovai ir specialistai

10.1. Rangovas žemiau nurodytų Darbų dalies atlikimui turi teisę pasitelkti žemiau nurodytus subrangovus (kitus asmenis), (toliau subrangovai), pateikdamas subrangovų sąrašą (Priedas Nr. 8): 
	10.1.1. [Darbų sritis/atsakomybė] – [nurodyti subrangovo pavadinimą]; 
	10.1.2. [Darbų sritis/atsakomybė] – [nurodyti subrangovo pavadinimą];
	10.1.3. Jeigu subrangovai nepasitelkiami – [nurodoma, kad jų nėra]. 
10.2. Subrangovų pakeitimas yra galimas Užsakovo sutikimu, jeigu Subrangovas negali vykdyti įsipareigojimų, nes jo atžvilgiu egzistuoja kuri nors žemiau išvardinta aplinkybė: 
	10.2.1. jam yra iškelta restruktūrizavimo ar bankroto byla;
	10.2.2. jam yra inicijuotos ar pradėtos likvidavimo procedūros;
	10.2.3.  jo turtą valdo teismas ar bankroto administratorius; 
	10.2.4. jo veikla yra sustabdyta ar apribota;
	10.2.5.  jis su kreditoriais yra sudaręs taikos sutartį; 
10.2.6. jis nesilaiko prisiimtų esminių įsipareigojimų ir (ar) su juo ne dėl Rangovo kaltės nutraukiama subrangos sutartis.
10.2.7. Rangovas, pageidaujantis pakeisti Sutartyje nurodytą Subrangovą arba pasitelkti naują Subrangovą, privalo ne vėliau kaip prieš 5 darbo dienas iki numatomos jo veiklos pradžios pateikti Užsakovui motyvuotą rašytinį prašymą;
10.2.8. Kartu su prašymu Rangovas turi pateikti informaciją apie naują Subrangovą, jam numatomą perduoti Darbų dalį, kontaktinius duomenis ir dokumentus, patvirtinančius, kad Subrangovas turi teisę vykdyti jam perduodamus Darbus:
10.2.8.1. atitinka Pirkimo dokumentuose atitinkamai Darbų daliai nustatytus kvalifikacijos reikalavimus;
          		10.2.8.2. neturi Pirkimo dokumentuose nustatytų pašalinimo pagrindų;
10.2.8.3. atitinka taikomus aplinkos apsaugos vadybos reikalavimus, jeigu tokie reikalavimai buvo nustatyti.
10.2.9. Užsakovas sprendimą dėl naujo Subrangovo pasitelkimo arba Subrangovo pakeitimo priima ne vėliau kaip per 5 darbo dienas nuo visų šiame skyriuje nustatytų dokumentų gavimo dienos. Užsakovas turi teisę paprašyti papildomų dokumentų arba paaiškinimų. Tokiu atveju sprendimo priėmimo terminas skaičiuojamas nuo papildomų dokumentų ar paaiškinimų gavimo dienos.
10.2.10. Naujas Subrangovas negali pradėti vykdyti Darbų iki rašytinio Užsakovo sutikimo gavimo dienos.
10.3. Rangovas turi teisę samdyti subrangovus Darbų dalims, tačiau bet kuriuo atveju Rangovas lieka pilnai atsakingas už šios Sutarties vykdymą ir visus subrangovų veiksmus ar neveikimą, įskaitant (bet neapsiribojant) subrangovų atliekamų darbų kokybę, terminų laikymąsi ir padarytus nuostolius. Rangovas taip pat atsako už tai, kad Rangovas, Sutartį tiesiogiai vykdantys subrangovai ir specialistai atitiktų jiems teisės aktais ir (arba) Konkurso sąlygomis ir Rangovo pasiūlymu nustatytus profesinės kvalifikacijos ir kitus reikalavimus bei turėtų teisę verstis ta veikla, kuriai jie pasitelkiami. 
10.4. Rangovas įsipareigoja pranešti Užsakovui Sutarties sudarymo metu žinomų Subrangovų vardus ir pavardes arba pavadinimus, juridinių asmenų kodus, kontaktinius duomenis ir jų atstovus, taip pat kiekvienam Subrangovui perduodamų atlikti Darbų tikslų aprašymą, nurodydamas šiuos duomenis subrangovų sąraše ir pateikti Užsakovui nedelsiant, bet ne vėliau nei per 10 darbo dienų po Sutarties įsigaliojimo. 
10.5. Rangovas privalo užtikrinti, kad subrangovai, įtraukti į subrangovų sąrašą, patys vykdytų jiems priskirtą Darbų dalį, nurodytą subrangovų sąraše(sub-subrangovai, laikomi subrangovais ir turi būti įtraukti į subrangovų sąrašą).
10.6 Užsakovas numato tiesioginio atsiskaitymo galimybę su Sutartyje nurodytais subrangovais:
 	10.6.1.  Užsakovas ne vėliau kaip per 3 (tris) darbo dienas nuo Sutarties 10.4. punkte nurodytos informacijos gavimo dienos raštu informuoja subrangovus apie tiesioginio atsiskaitymo galimybę;
10.6.2. Subrangovas, norėdamas pasinaudoti tokia galimybe, raštu pateikia prašymą Užsakovui.
10.6.3. Tais atvejais, kai subrangovas išreiškia norą pasinaudoti tiesioginio atsiskaitymo galimybe, sudaroma atskira trišalė sutartis tarp Užsakovo, Rangovo ir jo Subrangovo, kurioje aprašoma tiesioginio atsiskaitymo su subrangovu tvarka. Tiesioginis atsiskaitymas su subrangovu neatleidžia Rangovo nuo jo prisiimtų įsipareigojimų pagal sutartį.
10.7. Rangovas Sutarties vykdymui paskiria specialistus, kurių duomenys ir vykdomos funkcijos pateikti specialistų sąraše (Priedas Nr. 9).
10.8. Rangovas įsipareigoja užtikrinti, kad įrengiant Objektą (atitinkamas Objekto dalis pagal specializaciją) dalyvautų specialistų sąraše nurodyti specialistai.
10.9. Rangovas, pageidaujantis pakeisti specialistų sąraše nurodytą Specialistą arba pasitelkti naują Specialistą, privalo ne vėliau kaip prieš 5 darbo dienas iki numatomos jo funkcijų vykdymo pradžios pateikti Užsakovui motyvuotą rašytinį prašymą.
10.10. Kartu su prašymu Rangovas pateikia naujo Specialisto išsilavinimą, kvalifikaciją, teisę vykdyti atitinkamą veiklą ir darbo patirtį patvirtinančius dokumentus. Naujas Specialistas turi atitikti ne žemesnius reikalavimus, negu buvo nustatyti keičiamam Specialistui.
10.11. Užsakovas sprendimą dėl Specialisto pakeitimo arba naujo Specialisto pasitelkimo priima ne vėliau kaip per 5 darbo dienas nuo visų reikalaujamų dokumentų gavimo dienos.
10.12. Naujas Specialistas negali pradėti vykdyti jam priskirtų funkcijų iki rašytinio Užsakovo sutikimo gavimo dienos, išskyrus neatidėliotinus atvejus, kai tai būtina žmonių saugai, aplinkos apsaugai ar Objektui apsaugoti. Apie tokį atvejį Rangovas privalo nedelsdamas raštu informuoti Užsakovą.
 
11. Šalių įsipareigojimai
11.1. Užsakovas turi teisę:
11.1.1. bet kuriuo Sutarties vykdymo momentu kontroliuoti ir prižiūrėti atliekamų Darbų eigą ir kokybę bei Darbų atlikimo grafiko laikymąsi, tikrinti tiekiamų medžiagų kokybę;
11.1.2. teikti pastabas dėl Rangovo atliekamų Darbų kokybės ir atitikties ir pareikalauti šalinti trūkumus;
11.1.3. teikti Rangovui būtinus nurodymus šioje Sutartyje numatytiems Darbams atlikti ir reikalauti jų įvykdymo;
11.1.4. nemokėti už nekokybiškai atliktus Darbus arba sustabdyti Darbus, jeigu Rangovas nesilaiko įstatymų, normatyvinių statybos techninių dokumentų ir normatyvinių statinio saugos ir paskirties dokumentų reikalavimų;
11.1.5. atsisakyti Darbų (jų dalies, įrenginių sumontavimo) vykdymo, jeigu Darbų vykdymas tampa netikslingas; 
11.1.6. nepriimti teisės aktų ir Sutarties reikalavimų neatitinkančių Darbų;
11.1.7. nustatęs, kad Darbai atlikti pavėluotai, apie tai informavęs Rangovą, iš mokėtinų sumų išskaičiuoti delspinigius.
11.1.8. Bet kuriuo metu pareikalauti Rangovo pateikti dokumentus, pagrindžiančius darbų metu naudojamų prekių (ar jo dalių) kilmę.
11.2. Užsakovas įsipareigoja:
11.2.1. pateikti Rangovui visus darbams atlikti reikalingus dokumentus ir informaciją sudaryti visas būtinąsias, nuo Užsakovo priklausančias, sąlygas, reikalingas Sutarčiai įvykdyti;
11.2.2. paskirti Techninį prižiūrėtoją, kuris, vadovaudamasis statybos techniniais reglamentais, vykdys Darbų techninę priežiūrą. Statinio statybos techninės priežiūros funkcijai atlikti negali būti paskirtas Rangovas, Subrangovas ar Rangovo personalas;
11.2.3. bendradarbiauti su Rangovu vykdant šią Sutartį;
11.2.4. priimti tinkamai atliktus Darbus iš Rangovo ir už juos atsiskaityti;
11.2.5. jei yra galimybė ir tai būtina, įvertinus Darbų pobūdį, suteikti Rangovui prisijungimus prie elektros, vandens ar suteikti teisę naudotis kitomis paslaugomis, kurias galima gauti statybvietėje, tokiomis pačiomis kainomis, kurios galioja Užsakovui.
11.2.6. paskirti įsakymu asmenis, atsakingus už Sutarties vykdymo priežiūrą.
11.3. Rangovas turi teisę:
11.3.1. gauti visą reikalingą informaciją ir dokumentus, būtinus Darbų įgyvendinimui;
11.3.2. gauti Sutartyje nurodytą atlygį už tinkamai ir laiku atliktus bei perduotus Darbus;
11.3.3. suderinęs su Užsakovu, įrengti statybvietėje laikinus statinius, konstrukcijas ir įrenginius;
11.3.4. laikydamasis saugos bei visų kitų norminių teisės aktų reikalavimų, statybvietėje iškrauti, priimti ir sandėliuoti Darbams reikalingas statybines medžiagas, gaminius, įrenginius, komplektuojamąsias detales ir statybos techniką.
11.4. Rangovas įsipareigoja:
11.4.1. ne vėliau kaip per 5 darbo dienas nuo Sutarties įsigaliojimo dienos  pateikti Užsakovui įsakymą dėl darbų vadovo paskyrimo;
[bookmark: _Hlk129718727]11.4.2. ne vėliau kaip per 7 darbo dienas nuo Sutarties įsigaliojimo dienos pateikti Užsakovui detalų Darbų atlikimo grafiką bei Sutarties kainos (įkainių) detalizacijos žiniaraštį, kuriame rangovas privalo detalizuoti Rangovo pasiūlyme nurodytą pradinę Sutarties vertę;
11.4.3. jeigu Darbai atsilieka nuo Darbų atlikimo grafiko, suderinęs su Užsakovu, atnaujinti Darbų atlikimo grafiką taip, kad nebūtų pažeisti Darbų terminai, ir pateikti Užsakovui paaiškinimus, kokiais būdais paspartins Darbus; sąlyga dėl paaiškinimo netaikoma, kai Rangovas įgyja teisę į Darbų terminų pratęsimą, – tokiu atveju Rangovas turi atnaujinti Darbų atlikimo grafiką, atsižvelgdamas į pratęstus Darbų terminus;
11.4.4. laiku pradėti, atlikti, užbaigti ir perduoti Užsakovui visus Darbus laikantis įstatymų, normatyvinių statybos techninių dokumentų ir normatyvinių statinio saugos ir paskirties dokumentų reikalavimų ir ištaisyti Darbo trūkumus. Jeigu Rangovas darbo trūkumų nepašalina per nurodytą laiką ir darbo trūkumus šalina Užsakovas, tai Rangovas apmoka trūkumų šalinimo išlaidas;
11.4.5. bendradarbiauti su Užsakovu, operatyviai ir neatlygintinai pašalinti pastebėtus Darbų trūkumus bei išspręsti visus su tuo susijusius klausimus;
11.4.6. nedelsdamas, bet ne vėliau kaip per 3 darbo dienas nuo atitinkamų aplinkybių atsiradimo / paaiškėjimo, raštu informuoti Užsakovą apie atsiradimą aplinkybių, keliančių grėsmę tinkamai atlikti Darbus, jų kokybei ir pan.;
11.4.7. pastatyti visus būtinus ženklius arba rodykles visuose privažiavimo keliuose, gaudamas (jeigu būtina) šiems keliams naudoti bei ženklams ir rodyklėms pastatyti iš atitinkamų valdžios įstaigų visus leidimus; 
11.4.8. tinkamai naudotis privažiavimo į statybvietę keliais ir dėti visas pastangas, kad visus kelius, kuriais važiuoja Rangovas, Rangovo personalas, apsaugotų nuo žalos; atstatyti sugadintus privažiavimo į statybvietę kelius arba atlyginti Užsakovui ar tretiesiems asmenims žalą už privažiavimo kelių į statybvietę sugadinimą, jei tai atsitiko dėl Rangovo arba Rangovo personalo veiksmų, įskaitant subrangovus; 
11.4.9. įrengti reikiamus laikinus vandens tiekimo ar ryšio tinklus, laikinus statinius ar patalpas, laikinus kelius ir apsirūpinti Darbų vykdymui reikiamos energijos, vandens tiekimo ar ryšio paslaugų teikimu statybvietėje ir už jas apmokėti; 
11.4.10. tuo atveju, jei Užsakovas suteikia galimybę Rangovui prisijungti prie esamų elektros, vandens tinklų ar suteikia teisę naudotis kitomis paslaugomis, savo sąskaita ir rizika pasirūpinti visais būtinais apskaitos prietaisais tam, kad būtų galima išmatuoti sunaudotus paslaugų kiekius;
11.4.11. tuo atveju, jei Užsakovas suteikia galimybę Rangovui prisijungti prie esamų elektros, vandens tinklų ar suteikia teisę naudotis kitomis paslaugomis, apmokėti už šias paslaugas tokiomis pačiomis kainomis, kurios galioja Užsakovui, pagal Užsakovo pateiktas sąskaitas, sąskaitose nurodytais terminais; 
11.4.12. laiku ir tinkamai informuoti Užsakovą apie atliktus Darbus bei pateikti atliktų Darbų aktus, išrašyti sąskaitas faktūras, kitą normatyviniuose statybos dokumentuose nurodytą Darbų vykdymo dokumentaciją;
11.4.13. Užsakovui paprašius informacijos, ne vėliau kaip per 3 darbo dienas raštu pranešti Užsakovui apie Darbų eigą, rezultatus, pateikti kitą su Darbų vykdymu susijusią informaciją;
11.4.14. jeigu viešojo pirkimo dokumentai Rangovui numato aplinkosaugos reikalavimus statybinėms medžiagoms, numatytus LR aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (su vėlesniais pakeitimais ir papildymais) patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 2 priedo „Minimalūs aplinkos apsaugos kriterijai“ XIII skyriuje „Statybinės medžiagos“, Rangovas turi užtikrinti, kad šios medžiagos atitiktų joms taikomus minimalius aplinkos apsaugos kriterijus. Rangovas Užsakovui pareikalavus, taip pat ne vėliau kaip iki Baigiamojo Darbų perdavimo priėmimo akto pasirašymo, jeigu atitinkami dokumentai nebuvo pateikti anksčiau, privalo pateikti panaudotų statybinių medžiagų atitiktį nustatytiems aplinkos apsaugos kriterijams pagrindžiančius dokumentus: gamintojo ir (ar) tiekėjo techninius dokumentus, gamintojo ir (ar) importuotojo, ir (ar) tiekėjo rašytinius patvirtinimus, saugos duomenų lapus, bandymų ataskaitas ar protokolus, deklaracijas, aplinkosaugines produkto deklaracijas, pripažintos įstaigos arba paskelbtosios (notifikuotos) institucijos atliktų bandymų protokolus, sertifikatus ar kitus lygiaverčius objektyvius įrodymus.
11.4.15. užtikrinti, kad visi statybvietėje esantys fiziniai asmenys turėtų teisės aktų nustatyta tvarka dirbančio asmens identifikavimo duomenis arba identifikavimo priemonę ir, esant poreikiui, jį (ją) pateiktų Lietuvos Respublikos statybos įstatymo nustatytais atvejais ir tvarka;
11.4.16. vykdant Darbus laikytis viešojo pirkimo sąlygose, Sutartyje ir Projekte nurodytų aplinkos apsaugos reikalavimų;
11.4.17. atlyginti nuostolius, atsiradusius dėl netinkamo Darbų vykdymo;
11.4.18. jeigu Rangovo kvalifikacija dėl teisės verstis atitinkama veikla Pirkimo metu nebuvo tikrinama arba buvo tikrinama ne visa apimtimi, Rangovas įsipareigoja užtikrinti, kad Sutartį vykdytų tik tokią teisę turintys asmenys, ir Užsakovui pareikalavus pateikti šią teisę patvirtinančius dokumentus.
11.4.19. tinkamai vykdyti kitus įsipareigojimus, numatytus Sutartyje ir galiojančiuose teisės aktuose.
11.5. Užsakovas ir Rangovas taip pat turi kitas teises ir pareigas, numatytas Sutartyje ir Lietuvos Respublikoje galiojančiuose teisės aktuose.

12. Rangovo patvirtinimai

12.1. Rangovas Užsakovui patvirtina, kad: 
12.1.1. jis yra teisėtai veikiantis ūkio subjektas ir turi visus reikiamus įgaliojimus, atestatus, sertifikatus ir bet kokius kitokius leidimus, patvirtinančius teisę vykdyti Darbus ir prisiimtus įsipareigojimus; 
12.1.2. šios Sutarties nuostatos neprieštarauja kitoms Rangovo atžvilgiu galiojančioms sutartims;
12.1.3.  nėra arba Rangovui nėra žinoma apie jokius teisinius veiksmus ar teisminius procesus, kurie gali sumažinti galimybę įvykdyti šią Sutartimi prisiimtus įsipareigojimus; 
12.1.4. jis atliko visus teisinius veiksmus, būtinus šios Sutarties tinkamam sudarymui ir šios Sutarties nuostatų vykdymui;
12.1.5.  ši Sutartis yra pasirašyta tinkamai įgalioto Rangovo atstovo ir sukuria visiškai galiojančius įsipareigojimus, kurie įstatymų nustatyta tvarka gali būti įvykdyti priverstinai;
12.1.6. prieš pasirašydamas šią Sutartį apsilankė planuojamoje Darbų atlikimo vietoje, ją apžiūrėjo, taip pat susipažino su visa reikiama dokumentacija, įskaitant, bet neapsiribojant Viešojo pirkimo sąlygomis (įskaitant Projektą, Techninę specifikaciją ir kitus priedus), poveikio aplinkai vertinimu, poveikio visuomenės sveikatai vertinimu, šiuose dokumentuose minimais dokumentais, tam tikslui, kad galėtų tinkamai įvertinti perduodamų dokumentų kokybę, išbaigtumą, reikiamų atlikti darbų apimtį ir su jos neapibrėžtumais susijusias rizikas. Rangovas įvertino aplinkybę, kad Užsakovas neprisiima jokios atsakomybės už Preliminarius žiniaraščius, nepriklausomai nuo to, keisis ar nesikeis Esminiai parametrai ir (ar) Numatyti sprendiniai , Rangovas neturi papildomų klausimų dėl Darbų apimties, pateiktos informacijos apimtis Rangovui yra pakankama, Rangovas visus jam kilusius klausimus (jei tokių buvo) uždavė ir išsiaiškino viską, kas buvo svarbu rizikoms, susijusioms su Sutarties įvykdymu, įsivertinti ir ją atitinkančiam pasiūlymui parengti ir pateikti. Pateiktas pasiūlymas tinkamai įvertina visą Rangovui tenkančią riziką, neapibrėžtumus, technologiškai būtinų atlikti darbų apimtį, siekiant įgyvendinti numatytus sprendinius ir pasiekti Sutarties tikslą, atitinkamai visi šie darbai, neapibrėžtumai ir rizikos yra visiškai įvertinos Sutarties Kainoje ir terminuose;
12.1.7.  prieš pasirašydamas šią sutartį Rangovas yra surinkęs informaciją apie Darbų vykdymui įtakos turinčias vietos sąlygas Darbų atlikimo vietoje, įskaitant apie dirvožemio sudėtį ir gruntinių vandenų lygį, esamus statinius, inžinerinius tinklus bei komunikacijas, išanalizavęs galimybes į Darbų atlikimo vietą atvežti, iš jos išvežti bei joje saugoti Darbams reikalingas statybines medžiagas, Darbams naudojamus įrengimus bei darbo priemones, pasijungimo prie laikinųjų energetinių resursų galimybes, esamas įvadines bei išeinamąsias vamzdynų ir kabelių trasas bei jų apimtis, ir patvirtina, kad, Rangovo nuomone, sąlygos bei techninės galimybės yra pakankamos ir (ar) Rangovas dėl jų prisiima riziką, kad Darbų atlikimo vietoje būtų galima pradėti, vykdyti bei laiku ir tinkamai užbaigti Darbus šioje Sutartyje nustatyta tvarka ir sąlygomis; 
12.1.8. Rangovas yra informuotas, kad Darbai yra Užsakovo įgyvendinamo projekto „Regioninio specialiojo ugdymo centro įkūrimas Kaišiadorių šventosios Faustinos ugdymo centre“, projekto Nr. 10-058-P-0002, kuris finansuojamas Europos Sąjungos fondų ir Lietuvos Respublikos biudžeto lėšomis, dalis. Rangovas taip pat informuotas apie Darbų atlikimo terminų reikšmę projekto finansavimo sąlygų įgyvendinimui. Ši nuostata savaime nenustato Rangovo automatinės atsakomybės už visą Užsakovo negautą ar prarastą finansavimą. Rangovo atsakomybė nustatoma ir taikoma pagal Sutarties 14 skyriaus nuostatas bei galiojančius teisės aktus.

13. Darbų garantija

13.1. Rangovas atsako už Darbų rezultato ar jo dalies sugriuvimą ar Darbų defektus, jei Darbų rezultatas ar jo dalis sugriuvo ar defektai buvo nustatyti per: 
	13.1.1. 5 (penkerius) metus;
	13.1.2. 10 (dešimt) metų – esant paslėptų elementų; 
	13.1.3. 20 (dvidešimt) metų – esant tyčia paslėptų defektų. 
13.2. Objekto įrangai yra nustatomas 2 (dviejų) metų garantinis terminas, išskyrus natūraliai susidėvinčias įrangos dalis, kurios pagal gamintojo pateiktą eksploatacijos grafiką turi būti keičiamos dažniau nei kas 2 (du) metus. Tokioms dalims taikomi gamintojo nurodyti garantijos terminai. 
13.3. Garantinis terminas pradedamas skaičiuoti nuo visų Darbų pabaigimo ir Baigiamojo Darbų perdavimo–priėmimo akto pasirašymo dienos.
13.4.  Garantijos laikotarpiu Rangovas įsipareigoja nedelsiant (t.y. per įmanomai trumpiausią laiko tarpą) savo sąskaita pašalinti Užsakovo nustatytus atliktų Darbų trūkumus ir defektus. Rangovui delsiant per Sutartyje numatytą terminą pradėti šalinti trūkumas (defektus) ir (ar) nepašalinus nustatytų defektų ilgiau kaip per 15 darbo dienų, Užsakovas turi teisę pasamdyti kitus asmenis trūkumams (defektams) šalinti bei pareikalauti Rangovo atlyginti šalinimo išlaidas ir nuostolius patirtus dėl uždelsto trūkumų (defektų) šalinimo. 

14. Šalių atsakomybė

14.1. Kiekviena Šalis privalo atlyginti kitai Šaliai padarytus nuostolius dėl šios Sutarties neįvykdymo ar netinkamo vykdymo. Užsakovas turi teisę išskaičiuoti patirtus nuostolius, delspinigius ir baudas iš Rangovui mokėtinų sumų. 
14.2. Rangovui tenka atsakomybė už nuostolius, padarytus Užsakovui arba tretiesiems asmenims dėl subrangovų veiksmų, vykdant pagal šią Sutartį užsakytus darbus arba dėl subrangovų įsipareigojimų nevykdymo arba netinkamo vykdymo.
14.3. Jei Rangovas vėluoja Sutartyje ar darbų grafike nurodytais kritiniais terminais atlikti ir/ar perduoti Darbus, jų dalį ir (ar) įvykdyti kitus įsipareigojimus, Rangovas privalo Užsakovui mokėti 0,02% dydžio delspinigius už kiekvieną uždelstą dieną nuo bendros Darbų kainos su PVM. Kritiniu terminu yra laikomas Sutarties 8.1.2. punkte nurodytas terminas, jeigu jis nebuvo pratęstas šioje Sutartyje nustatytomis sąlygomis ir tvarka. Šiame punkte nustatytos netesybos taikomos ir tuo atveju, kai Rangovas privalo per tam tikrą terminą ištaisyti Darbų kokybės trūkumus, defektus pagal taikomas garantijas, neatsižvelgiant į tai, ar tokia Rangovo pareiga atsiranda Sutarties vykdymo ar garantinio termino metu.
14.4.  Jeigu dėl Rangovo kaltės, Rangovui pažeidus Sutartyje nustatytus įsipareigojimus, Užsakovas praranda Europos Sąjungos ar kito finansavimo lėšas arba jų dalį, Rangovas privalo atlyginti Užsakovui dėl tokio pažeidimo tiesiogiai atsiradusius, pagrįstus ir dokumentais įrodytus tiesioginius nuostolius. Rangovo atsakomybė pagal šį punktą taikoma tik nustačius Rangovo neteisėtus veiksmus arba neveikimą, Rangovo kaltę, Užsakovo patirtų nuostolių faktą ir dydį bei tiesioginį priežastinį ryšį tarp Rangovo Sutarties pažeidimo ir Užsakovo patirtų nuostolių.
14.5. Netesybų sumokėjimas pagal šios Sutarties sankcijas neriboja Šalių atsakomybės (nebent konkrečias netesybas numatančios Sutarties nuostatos numato kitaip) ir neatleidžia Šalių nuo įsipareigojimų įvykdymo arba pažeidimų pašalinimo.
14.6. Rangovas įsipareigoja atlyginti tretiesiems asmenims Darbų atlikimo metu dėl jo kaltės atsiradusius nuostolius. 

15. Sutarties galiojimas ir nutraukimas

15.1.  Sutarties 5.2 punkte nustatyta Rangovo pareiga pateikti Sutarties įsipareigojimų įvykdymo užtikrinimą įsigalioja nuo Sutarties pasirašymo dienos.
Likusi Sutartis įsigalioja, kai Sutartį pasirašo abi Šalys ir Rangovas pateikia Sutarties 5.2–5.3 punktų reikalavimus atitinkantį Sutarties įsipareigojimų įvykdymo užtikrinimą. Sutarties įsigaliojimo diena laikoma vėlesnė iš nurodytų datų. Sutartis galioja iki visiško visų Sutartimi Šalių prisiimtų įsipareigojimų įvykdymo arba jos pasibaigimo kitais Sutartyje ar teisės aktuose nustatytais atvejais.
15.2. Sutartis gali būti nutraukta:
15.2.1. rašytiniu abipusiu Šalių susitarimu; 
15.2.2. Sutartyje nustatytais atvejais ir tvarka;
15.2.3. kitais VPĮ ir Lietuvos Respublikos civilinio kodekso (toliau – CK) nustatytais atvejais.
15.3. Užsakovas turi teisę vienašališkai nutraukti Sutartį, įspėjęs Rangovą prieš 20 darbo dienų, jei:
15.3.1. Rangovas, nepaisydamas Užsakovo raginimo, ilgiau kaip 30 kalendorinių dienų nepradeda arba vėluoja atlikti Darbus ir susijusias paslaugas Sutartyje nustatytais terminais;
15.3.2. Rangovas ilgiau kaip 30 (trisdešimt) dienų nuo Užsakovo nustatyto termino nepašalina statybos metu Užsakovo nustatytų Darbų defektų ir jų padarinių, įrenginių trūkumų, atsiradusių dėl Rangovo (subrangovų, tiekėjų) kaltės;
15.3.3. Rangovas ilgiau kaip 20 (dvidešimt) dienų nuo Sutartyje ar jos prieduose nustatytų terminų vėluoja įvykdyti kitus sutartinius įsipareigojimus;
15.3.4. Rangovas sudaro subrangos sutartį be Užsakovo iš ankstinio raštiško sutikimo;
15.3.5. Rangovas ilgiau kaip 14 (keturiolika) dienų vėluoja Sutartyje nustatytais atvejais pateikti naują Sutarties įvykdymo užtikrinimą tokiomis pačiomis sąlygomis kaip ir prieš tai pateiktas;
15.3.6. Rangovas nesilaiko viešojo pirkimo sąlygose nurodytų aplinkos apsaugos reikalavimų;
15.3.7. kai paaiškėja VPĮ 90 straipsnio 1 dalyje nurodytos aplinkybės ar kitos aplinkybės, dėl kurių Užsakovas negalės tinkamai vykdyti Sutarties ir atlikti Darbus Rangovas negali pateikti pagrįstų įrodymų, kad Sutartį įvykdys tinkamai;
15.3.8. Rangovas padarė kitą esminį Sutarties pažeidimą, numatytą šioje Sutartyje, VPĮ ar CK.
15.4. Rangovas turi teisę vienašališkai nutraukti Sutartį, įspėjęs Užsakovą prieš 20 darbo dienų, jei:
15.4.1. Užsakovas ne dėl Rangovo kaltės vėluoja atlikti mokėjimą daugiau kaip 20 darbo dienų ir jeigu Rangovas apie vėlavimą prieš tai raštu pranešė Užsakovui;
15.4.2. Užsakovas padarė esminį Sutarties pažeidimą, numatytą šioje Sutartyje ar CK.
15.5. Šioje Sutartyje esminėmis Sutarties sąlygomis laikoma:
	          15.5.1. Sutarties dalykas;
	          15.5.2. Sutarties kaina ir kainodaros taisyklės;
	          15.5.3. Mokėjimo sąlygos ir tvarka;
	          15.5.4. Darbų atlikimo terminas (-ai);
	          15.5.5. Reikalavimai, susiję su Sutarties įvykdymo užtikrinimo pateikimu;
       15.5.6. kitos sąlygos, kurias Sutartyje Šalys nurodė kaip esmines.
15.6. Sutarties 15.5. p. nurodytų sąlygų pažeidimas laikomas esminiu Sutarties pažeidimu.
[bookmark: _Hlk149505990]15.7. Šalis, ketinanti vienašališkai nutraukti Sutartį, pranešime apie Sutarties nutraukimą nustato ne trumpesnį nei 10 darbo dienų terminą pranešime nurodytiems trūkumams ištaisyti. Jeigu kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta kitą dieną, pasibaigus įspėjimo apie Sutarties nutraukimą terminui, jei pranešime apie Sutarties nutraukimą nebuvo nustatytas kitas terminas. 
15.8. Sutarties nutraukimas nepanaikina Šalies teisės reikalauti sumokėti netesybas, numatytas Sutartyje už sutartinių įsipareigojimų nevykdymą ar netinkamą vykdymą iki Sutarties nutraukimo, ir atlyginti nuostolius, patirtus dėl įsipareigojimų nevykdymo ar netinkamo vykdymo pagal šią Sutartį, kaip numatyta Sutarties nuostatose.

16. Nenugalima jėga

16.1. Šalis gali būti visiškai atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui. Nenugalima jėga (force majeure) - tai nepaprastos aplinkybės, kurių negalima nei numatyti, nei išvengti. 
16.2. Esant nenugalimos jėgos aplinkybėms, Šalys Įstatymuose nustatyta tvarka yra atleidžiamos nuo netesybų mokėjimo ir nuostolių atlyginimo už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas atitinkamai pratęsiamas.
16.3. Šalis, prašanti ją atleisti nuo atsakomybės, privalo pranešti kitai Šaliai apie nenugalimos jėgos aplinkybes nedelsdama, bet ne vėliau kaip per 3 dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Šalis taip pat turi pateikti kitai Šaliai atitinkamą pranešimą, kai išnyksta įsipareigojimų nevykdymo pagrindas. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo. 
16.4. Nenugalima jėga nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles, arba skolininkas pažeidžia savo prievoles kontrahentams.
16.5. Nenugalimos jėgos aplinkybėms užtrukus ilgiau nei 3 (tris) mėnesius ir abiem Šalims nesudarius susitarimų dėl šios Sutarties pakeitimo, leidžiančio Šalims toliau vykdyti savo įsipareigojimus, kiekviena Sutarties Šalis gali vienašališkai nutraukti Sutartį, pranešant apie tai kitai Sutarties Šaliai raštu ne vėliau kaip prieš 20 (dvidešimt) darbo dienų.

17. Konfidencialumas

17.1. Rangovas besąlygiškai sutinka, kad visi dokumentai ir bet kokia kita informacija, susijusi su Sutartimi ir/ar jos vykdymu, yra konfidenciali ir gali būti naudojama tik Sutarties vykdymui, joje nustatyta tvarka ir sąlygomis. Rangovas neterminuotam laikui įsipareigoja neteikti jokios informacijos apie Darbus, Užsakovą žiniasklaidos priemonėms ar kitiems asmenims, iš anksto nesuderinęs teiktinos informacijos pobūdžio bei turinio su Užsakovu. Rangovas taip pat įsipareigoja neatskleisti konfidencialios informacijos kitiems tretiesiems asmenims, išskyrus atvejus, kai toks informacijos atskleidimas privalomas pagal Lietuvos Respublikos teisės aktų reikalavimus.
17.2. Jeigu Rangovas nesilaikys šiame Sutarties skyriuje numatytų įsipareigojimo, jis privalės atlyginti visą Užsakovo dėl to patirtą žalą. 
17.3. Siekiant išvengti abejonių, šios konfidencialumo sąlygos yra nustatytos Užsakovo naudai, todėl Užsakovas turi teisę nuspręsti bet kokią informaciją, kurią Rangovas turi laikyti konfidencialia, atskleisti bet kokiems tretiesiems asmenims. 



18. Reikalavimai aplinkos apsaugai


18.1. Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo (patvirtinto LR aplinkos ministro 2011 m. birželio 28 d. įsakymu Nr. D1-508, toliau – Tvarkos aprašas) 4.4.4.2. papunkčiu, Rangovas atlikdamas Darbus privalo racionaliai naudoti elektros energiją ir degalus. Nenaudojami  elektros energiją vartojantys prietaisai, statybos mechanizmai ir įrenginiai neturi būti be reikalo palikti veikti. Šio reikalavimo laikymąsi Užsakovas tikrina vykdydamas techninę priežiūrą. Rangovas iki baigiamojo Darbų perdavimo-priėmimo akto pasirašymo pateikia Užsakovui laisvos formos deklaraciją , kad vykdant Darbus buvo laikomasi nustatyto racionalaus elektros energijos ir degalų naudojimo reikalavimo.
18.2. Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo (patvirtinto LR aplinkos ministro 2011 m. birželio 28 d. įsakymu Nr. D1-508, toliau – Tvarkos aprašas) 4.4.4.3. papunkčiu Rangovas įsipareigoja užtikrinti, kad vykdant Darbus susidariusios nepavojingos statybinės ir griovimo atliekos (betonas, plytos, plytelės, keramika, plastikas, metalas, gruntas ir kt.) būtų rūšiuojamos susidarymo vietoje ir ne mažiau kaip 70 proc. (pagal svorį) jų būtų paruošta pakartotiniam naudojimui, perdirbta ar kitaip panaudota. Įrodymui Rangovas iki Baigiamojo Darbų perdavimo-priėmimo akto pasirašymo pateikia Užsakovui atliekų tvarkymo įmonių išduotas pažymas, deklaracijas ar atliekų perdavimo–priėmimo dokumentus.
18.3. Siekdamas pagrįsti atliekamų statybos Darbų atitiktį reikšmingos žalos nedarymo horizontaliajam principui, Rangovas Darbų vykdymo metu, bet ne vėliau kaip iki Baigiamojo Darbų perdavimo-priėmimo akto pasirašymo dienos, turi pateikti Užsakovui deklaraciją Dėl atitikties 2020 m. birželio 18 d. Europos Parlamento ir Tarybos reglamentui (ES) Nr. 2020/852 dėl sistemos tvariam investavimui palengvinti sukūrimo (reikšmingos žalos nedarymo horizontaliajam principui (DNSH)) pagal Rangos sutarties priede pateiktą formą.
18.4. Rangovui pažeidus Sutarties 18.1-18.3 punktuose nustatytus aplinkosauginius reikalavimus, Užsakovas turi teisę taikyti šias baudas:
18.4.1. už Sutarties 18.1 punkte nustatyto racionalaus elektros energijos ir degalų naudojimo reikalavimo nesilaikymą, pirmą kartą nustačius reikalavimo nesilaikymo faktą, taikomas įspėjimas dėl aplinkosauginių reikalavimų nesilaikymo ir bauda netaikoma; pakartotinai nustačius aplinkosauginių reikalavimų nesilaikymo faktą, taikoma 200 Eur bauda už kiekvieną nustatytą pažeidimo atvejį;
18.4.2. už Sutarties 18.2 punkte nustatyto statybinių ir griovimo atliekų rūšiavimo ir (ar) ne mažiau kaip 70 proc. nepavojingų statybinių ir griovimo atliekų paruošimo pakartotiniam naudojimui, perdirbimo ar kitokio panaudojimo reikalavimo nesilaikymą, pirmą kartą nustačius reikalavimo nesilaikymo faktą, taikomas įspėjimas dėl aplinkosauginių reikalavimų nesilaikymo ir bauda netaikoma; pakartotinai nustačius aplinkosauginių reikalavimų nesilaikymo faktą, taikoma 200 Eur bauda už kiekvieną nustatytą pažeidimo atvejį;
18.4.3. Rangovui Sutarties 18.1-18.3 punktuose nustatytu terminu nepateikus Užsakovui privalomų deklaracijų, pažymų ar kitų reikalaujamų dokumentų, Užsakovas nustato Rangovui papildomą 5 darbo dienų terminą dokumentams pateikti. Rangovui jų nepateikus per papildomą terminą, taikoma 200 Eur bauda už kiekvieną nepateiktą dokumentą;
18.4.4. pakartotinai nustačius to paties aplinkosauginio reikalavimo pažeidimą, Rangovui gali būti taikoma 500 Eur bauda už kiekvieną pakartotinį pažeidimą.
18.5. Baudos sumokėjimas neatleidžia Rangovo nuo pareigos pašalinti pažeidimą, pateikti Sutartyje reikalaujamus dokumentus ir tinkamai įvykdyti kitus Sutarties įsipareigojimus.



19. Baigiamosios nuostatos

19.1. Ši Sutartis įsigalioja nuo Sutarties 15.1. punkte apibrėžtų sąlygų.
19.2. Nutraukus Sutartį, Užsakovas ne vėliau kaip per 20 (dvidešimt) kalendorinių dienų įvertina Rangovo atliktus Darbus ir nustato Rangovui mokėtiną sumą. Į Rangovui mokėtiną sumą įeina:  faktiškai ir tinkamai atliktų Darbų vertė, kuriuos Užsakovas sutinka perimti ir galės panaudoti ir visų medžiagų, įrenginių ir / arba priemonių, kurias sutinka perimti Užsakovas, vertė;  kitos sumos, į kurias pagal šią Sutartį turi teisę Rangovas;  Rangovui mokėtina suma mažinama Užsakovo išlaidomis, kurios skirtos netinkamai atliktų Darbų pašalinimui.
19.3.  Jeigu Užsakovas negauna ir nepateikia Rangovui statybą leidžiančio dokumento ir (arba) Projekto kartu su teigiama ekspertizės išvada (jeigu jos reikia) ir neįvyksta visos kitos Užsakovo rizikai priskirtos sąlygos, kurios turi įvykti tam, kad galėtų būti faktiškai pradėti vykdyti Objekto statybos rangos darbai iki Sutarties 8.1.1. nurodyto termino pabaigos, tuomet Sutartis automatiškai pasibaigia per 20 (dvidešimt) darbo dienų nuo atitinkamai Sutarties 8.1.1. punkte numatyto termino pasibaigimo, nebent Šalys bendru Sutarimu nuspręstų kitaip. Sutarčiai pasibaigus šiuo pagrindu, Šalys viena kitai grąžina viską, ką yra gavusios pagal šią Sutartį (įskaitant, gautą avansą, jeigu taikoma). Šiuo atveju, nėra mokamos baudos (jeigu tokios yra numatytos), Šalys nekompensuoja jokių viena kitos patirtų išlaidų ir (ar) nuostolių, Užsakovas nemoka Rangovui už jokius atliktus Darbus, jeigu tokie būtų atlikti. 
19.4. Bet kuris teisinis ginčas, kilęs tarp Šalių dėl Sutarties, sprendžiamas geranoriškai, derybų būdu. Prieš kreipdamasi į teismą, Šalis privalo pateikti Sutartį pažeidusiai Šaliai rašytinę pretenziją ir suteikti protingą terminą sureaguoti į pretenziją. Per 10 (dešimt) kalendorinių dienų nepavykus išspręsti ginčo ne teismo tvarka, ginčas sprendžiamas teisme pagal Užsakovo buveinės vietą. 
19.5. Šalys patvirtina, kad jos turėjo galimybę derėtis dėl Sutarties teksto, todėl laikoma, kad abi lygiomis teisėmis parengė šios Sutarties tekstą, šios Sutarties sąlygos yra sąžiningos abiejų Šalių atžvilgiu, joms suprantamos ir, kad ši Sutartis ar jos atskiros sąlygos iš esmės nepažeidžia Šalių teisių ir pareigų pusiausvyros bei nei vienos iš Šalių teisių ir interesų.
19.6.  Šalis privalo nedelsdama raštu pranešti kitai Šaliai apie šioje Sutartyje nuodytų rekvizitų pasikeitimą. Negavus tokio pranešimo, visi veiksmai, atlikti šioje Sutartyje nurodytais šalių rekvizitais (įskaitant, bet neapsiribojant, pranešimų siuntimu, mokėjimais) yra laikomi atlikti tinkamai. 
19.7. Šiai sutarčiai taikoma Užsakovo privatumo politika. Išsamesnė informacija apie asmens duomenų tvarkymą, jų tikslus bei teisinį pagrindą, taip pat apie duomenų subjekto teises pateikta šioje nuorodoje: https://faustinosmokykladc.lt/duomenu_apsaugos_taisykles/
19.8.  Šalys, pasirašydamos šią sutartį patvirtina, kad sutartyje nurodytiems savo atstovams, kontaktiniams asmenims, taip pat kitiems darbuotojams ir kitiems fiziniams asmenims, kurių asmens duomenis atskleis ar kitaip perduos kitai šaliai vykdydamos Sutartį, pateikė arba teisės aktų nustatytais terminais pateiks pagal ES Bendrąjį duomenų apsaugos reglamentą Nr. 2016/679 privalomą informaciją apie jų asmens duomenų perdavimą ir su tokiu perdavimu susijusį tvarkymą, įskaitant, bet neapsiribojant informaciją apie duomenų perdavimo tikslą, gavėją, pagrindą, duomenų subjekto teises. Jeigu būtų paprašytos, Šalys įsipareigoja pateikti viena kitai įrodymus apie šios pareigos įvykdymą.
19.9. Jeigu kuri nors šios Sutarties nuostata prieštarauja įstatymams ar dėl kurios nors kitos priežasties tampa dalinai arba visiškai negaliojanti, ji nedaro negaliojančiomis likusių šios Sutarties nuostatų. Tokiu atveju negaliojančią nuostatą Šalys pakeičia rašytiniu susitarimu, siekdamos kuo labiau išsaugoti pradinį ekonominį ir teisinį sutarties tikslą.
19.10.  Rangovas neturi teisės perleisti tretiesiems asmenims savo teisių ir pareigų, kylančių iš Sutarties be išankstinio raštiško Užsakovo sutikimo. 
19.11. Šalies nepasinaudojimas Sutartyje numatytomis teisėmis nereiškia jų atsisakymo, o pasinaudojimas tomis teisėmis iš dalies, nedraudžia ir toliau jomis naudotis. 
19.12. Sutartis yra sudaryta 2 (dviem) egzemplioriais, turinčiais vienodą teisinę galią, lietuvių kalba – po vieną kiekvienai Šaliai.
19.13. Sutarties priedai: 
	19.13.1. Rangovo pasiūlymas (Priedas Nr. 1);
19.13.2. Sporto paskirties inžinerinių statinių Gedimino g. 118, Kaišiadoryse, supaprastintas rekonstravimo projektas Nr. ZV-11122023-01-SPP (Priedas Nr. 2);
	19.13.3. Statybos leidimas (Priedas Nr. 3);
	19.13.4. Projekto ekspertizės išvada (Priedas Nr. 4);
	19.13.5. Užsakovo užduotis rangovui (Priedas Nr. 5);
	19.13.6. Užsakovo reikalavimas statybvietei (Priedas Nr. 6);
	19.13.7. Statybvietės perdavimo akto forma (Priedas Nr. 7);
	19.13.8. Subrangovų sąrašo forma (Priedas Nr. 8);
	19.13.9. Specialistų sąrašo forma (Priedas Nr. 9);
	19.13.10. Atliktų darbų akto forma (Priedas Nr. 10);
	19.13.11. Pažymos apie atliktų darbų vertę forma (Priedas Nr. 11);
	19.13.12. Atliktų statybos darbų perdavimo-priėmimo aktas (Priedas Nr. 12);
	19.13.13. Papildomo susitarimo prie sutarties forma (Priedas Nr. 13)
	19.13.14. Lokalinės sąmatos forma (Priedas Nr. 14).;
19.13.15. Deklaracijos „Dėl atitikties 2020 m. birželio 18 d. Europos Parlamento ir Tarybos   reglamentui (ES) Nr. 2020/852 dėl sistemos tvariam investavimui palengvinti sukūrimo (reikšmingos žalos nedarymo horizontaliajam principui (DNSH))“ pavyzdinė forma (Priedas Nr. 15)

19. Šalių rekvizitai ir parašai
                                 Rangovas
				
Adresas	
Juridinio asmens kodas		
PVM mokėtojo kodas		
Banko sąskaitos Nr.		
Bankas				
Banko kodas					
Tel.				
El. p.						
Atstovo pareigos					
	Vardas, pavardė					

	______________		
	(parašas)						
	______________				
	(data)						


                                 Užsakovas
				
Adresas	
Juridinio asmens kodas		
PVM mokėtojo kodas		
Banko sąskaitos Nr.		
Bankas				
Banko kodas					
Tel.				
El. p.						
Atstovo pareigos					
	Vardas, pavardė					

	______________		
	(parašas)						______________				
	(data)						

















